text:
Uthathiwe uThuli wo-MuvhangoComment on this story
BONISWA MOHALE
UTHI wafundela ubuntatheli oselingisa emdlalweni owuchungechunge odlala ku-SABC 2 i-Muvhango.
USimphiwe Ngema (22) olingisa indawo kaThuli kuMuvhango uthe ungene kulo mkhakha ngenxa yothando lwakhe njengoba yena wafundela ubuntatheli e-Boston College.
“Ngiqale ukulingisa emidlaweni emikhulu yeshashalazi ngineminyaka engu-17, umdlalo wami omkhulu bekuyi-Lion King. Emuva kwawo ngacelwa ukuba ngihambele inhlolokhono yoMuvhango ngase ngithola indawo kaThuli,” kuchaza uSimphiwe.
Uye waveza ukuthi emuva kokudlala kwi-Lion King wabuyela esikoleni wayophuthula iziqu zakhe zobuntatheli.
Kulezi zinsuku abalandeli boMuvhango bayazi ukuthi zimshubele uThuli njengoba esolwa ngokujola nendoda eshadile, ummeli uNjabulo.
Yize esezame kaningi ukuphika kodwa umzala wakhe uThandaza (Sindi Dlathu) nonkosikazi kaNjabulo uCarol (Phuti Khomo) abayingeni indaba yakhe.
Ngesikhathi ebuzwa ukuthi ngabe kukhona yini okufanayo phakathi kwakhe noThuli, uziphendulele ngokuthi into efanayo wukuthi bobabili bayathanda ukuphumelela kwabakwenzayo.
Bobabili baphuma emndenini oqotho ongeke uvume ukuthi owesifazane athandane nendoda eshadile.
Umbuzo omkhulu ngothi ngabe uThuli ujola ngempela yini noNjabulo?
USimphiwe uthe uThuli uyamthanda uNjabulo kodwa uxakwa wukuthi ushadile.
Akazange afune ukuphumela obala ngokuthi bazogcina bethandana yini noma cha.
“Ngicela abafundi beSolezwe nabathandi boMuvhango babukele iziqephu ezizayo ngoba kuningi okuzokwenzeka. Kusazoshuba empilweni kaThuli ngoba uyazifela ngoNjabulo. Inkinga yakhe wukuthi ucabangela umndeni wakhe kakhulu uvele azibuze ukuthi ngabe uzothini uma esenza okuphambene nezimfundiso zawo,” kuchaza uSimphiwe.
Uye wagqugquzela intsha efisa ukungena kulo mkhakha ukuba ifunde futhi isebenze ngokuzikhandla.
Mayelana nokungaveli kwakhe emaphephandabeni omgosi uziphendulele ngokuthi uma ufuna ukuhlala isikhathi eside emkhakheni wezikaqedisizungu kufanele uphile impilo yakho kude namaphephandaba, ukhethe nemicimbi oyihambelayo.
“Angifuni ukuba semephephandabeni ngezizathu ezimbi, ngiphila impilo yami nomndeni wami. Kufanele intsha uma isingene lapha ingavumeli ukuthi udumo ludlale ngayo. Iqhubeke ngokuziphatha kahle,” kusho uSimphiwe.
USimphiwe ukhulele eKlipspruit eSoweto, abazali bakhe bashadile yena ungowesibili emantombazaneni amathathu.
Uthe uyazifela ngamagwinya ne-white liver okuyigama okubizwa ngalo isibindi senkukhu eGoli.
Izinsizwa ezizitshela ukuthi kukhona ezisengakwenza kuSimphiwe zihambe kabi ngoba unomuntu athandana naye.
UMuvhango udlala ku-SABC 2 ngo-9 ebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Johannesburg - Inkampani yamabhanoyi engadli kakhulu ephaketheni, nesezinxushunxushwini, iVelvet Sky isiqalile ukudiliza abasebenzi njengoba ziqhubeka izinkinga zemali, kubika iSABC ngoLwesihlanu.
Ngesikhathi ethintwa yiSapa, lowo oyisikhulu sale nkampani uGary Webb unqabile ukuphawula ngalo mbiko, wathi le "yindaba yangaphakathi".
Lo msakazeli uveze ukuthi abasebenzi bale nkampani banikezwe izincwadi ezibazisa ngokumiswa emsebenzini okwesikhashana.
Lokhu kuzoqhubeka kuze kube nguJuni 30.
Abasebenzi bazobe bengaholi ngalesi sikhathi behlezi emakhaya, kusho lo msakazeli.
Le nkampani ibhekene nenkinga yokuthi ingase ivalwe kulandela ukufakwa enkantolo yiBP Southern Africa emuva kwezinsolo zokuthi iwukweleta u-R29 million.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
SAPA

robotstxt: allowed

filter: keep


text:
Ngeke ngilunge ejele - Jub Jub
2012-12-05 12:03
Johannesburg - Imindeni yezingane zesikole ezashona nezalimala engozini ehlanganisa umculi uMolemo "Jub Jub" Maarohanye ilindele ukuzwa isigwebo enkantolo ngoLwesithathu ekuseni.
Batheleka ngobuningi babo abantu eNkantolo yeMantshi eProtea eSoweto njengoba kulindeleke ukuba kugwetshwe uMaarohanye naloyo asolwa naye uThemba Tshabalala.
Amalungu omndeni abonakale egqoke izikibha ezimhlophe ezibhalwe amagama ezingane ezathinteka kule ngozi.
Ngo-Okthoba 16, inkantolo yathola uMaarohanye noTshabalala benamacala amane okubulala namabili okuzama ukubulala, elokusebenzisa izidakamizwa, elokubekelelana ngezimoto emgwaqeni womphakathi kanye nelokushayela bedle izidakamizwa.
Babebekelelana ngezimoto eProtea North ngoMashi 2010 ngesikhathi beshayisa izingane zesikole.
UPrince Mohube, Mlungisi Cwayi, Andile Mthombeni, noPhomello Masemola, bashona.
Kwathi uFrank Mlambo noFumani Mushwana bona bathola ukukhubazeka ngokomqondo.
UMaarohanye noTshabalala banqatshelwa ibheyili ngemuva kwesinqumo secala.
UMaarohanye waludlulisela eNkantolo eNkulu eGoli ngoNovemba 7 lolu daba lokwenqatshelwa ibheyili.
UJub Jub uthi ngeke alunge ejele kanti futhi akazimisele ngokuphindela khona.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ohola impesheni kwelokudlwengula
2013-01-29 16:24
Johannesburg - Ikhehla elineminyaka engu-69 ubudala, livele ngaphambi kweNkantolo yeMantshi yaseMankweng, mayelana nokudlwengulwa kowesifazane okhubazekile.
Lokhu kuvezwe ngamaphoyisa aseLimpopo, ngoLwesibili.
UJohn Molepo, waseGa-Molepo, eMaripathekong, ubhekene necala lokudlwengula intombazane eneminyaka engu-18 ubudala, engakwazi ukukhuluma.
Ngokusho kukaConstable Moses Molepo, umsolwa uzobuyela ngaphambi kweNkantolo mhlaka-5 Febhuwari.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Group
Kuvele unjiniyela oyisipoki kumasipala
Yethuke kwaphela nasozwaneni indoda yaseBhekuzulu ozidlela imbuya ngothi ngesikhathi itshelwa ukuthi ingunjiniyela.Read Story
INDEPENDENT MEDIA
Baboshiwe abathenge usana ngo-R5 000
Basazotoka abesifazane abathathu abasolwa ngokushushumbisa ingane base beyidayisa ngo-R5 000.Read Story
Group
Isiphakamiso ngokuxhumana neSilo
Amalungu ekomiti lezindaba zaseNdlunkulu esiShayamthetho afuna ibuyekezwe indlela yokuxhumana neSilo samabandla onke uZwelithini kaBhekuzulu.Read Story
- Kuvele unjiniyela oyisipoki kumasipala
- Baboshiwe abathenge usana ngo-R5 000
- Isiphakamiso ngokuxhumana neSilo
- Kushile kubaculi ngekahulumeni
- Imibuzo begada owekhansela eliboshiwe
- Abazali basafuna izimpendulo kolweveni
- AbaseMlazi nezikhalo ngolwezindlu
- Kubi kumfana olunywe yizinja
- Luzoqalwa phansi ukhetho lwe-ANC
- Abezinyunyana badumele ngohulumeni


text:
Kuhlasele ukushisa okuxakile kuleli
2013-01-25 12:01
Johannesburg - Izingxenye eziningi zezwe zingene osukwini lwesithathu lwelanga elikhipha umkhovu etsheni, kusho abeSA Weather Services.
Isangoma sezulu uPuseletso Mofokeng uthe amazinga okushisa abephakathi kuka-35 no-40 degrees kwezinye izindawo eFree State, Northern
Cape, North West, Limpopo, Mpumalanga naseGauteng.
UMofokeng uthe: "Le nyanga yaziwa ngokushisa kakhulu kwelanga."
Lesi simo esishisayo kulindeleke ukuthi size siphele ngoMsombuluko, kanti lizonetha kwezinye izindawo ngempelasonto.
"Kulindeleke imvula engu-60 percent eGauteng kusihlwa," esho.
"Kulindeleke izihlambi zemvula ngoMgqibelo neSonto KwaZulu-Natal, Free State, North West, Limpopo naseMpumalanga."
Abantu baxwayiswa ukuba baphuze amanzi abaningi bazivikele naselangeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuyethusa ukuphawula kukaNzimande - Sanef
2012-11-20 12:06
Johannesburg - Ukuphawula okwenziwe nguNobhala Jikelele weSACP uBlade Nzimande mayelana nomthetho ozovikela ukudelelwa kukaMengameli uJacob Zuma "kuyamangaza," kusho iSA National Editors' Forum (Sanef) ngoLwesibili.
"UNzimande ukushaya indiva ukuphikisa lo mthetho okwenziwa yizintatheli, abameli kanye nezishoshovu ngenxa yokugqugquzela kwawo ukulawula izintatheli nokuzifaka ebungozini," kusho le nhlangano esitatimendeni.
"Emazweni amaningi e-Afrika izintatheli ziyaboshwa ngenxa yalo mthetho uma zigxeke inhloko yezwe noma abantu abaphezulu kwezombusazwe."
ISanef ithe lo mthetho usetshenziswa ngenhloso yokucindezela abezindaba nomphakathi ophikisayo.
NgoMsombuluko owedlule, uNzimande wazwakalisa ukuhambisana nesicelo esenziwa yiqembu lakhe KwaZulu-Natal sokuba kwenziwe umthetho ozovikela uZuma angadelelwa, wathi ukuhlaselwa kwakhe akwamukelekile.
ISanef ithe uNzimande uyishaya indiva iDeclaration of Table Mountain, eyenziwa ngoJuni 2007.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Wayenqatshelwa ukuxhumana nomndeni owashona
2012-11-27 10:01
Johannesburg - Umndeni womfana oneminyaka engu-15 ubudala owashona ngendlela engaqondakalanga, ngemuva kokuhlala kwakhe amasonto ayishumi esikhungweni sokuqeqeshela ukugada esiqiwini, wawungavumelekile ukuxhumana naye, kusho iphephandaba iBeeld.
Umufi uRaymond Buys wangeniswa esibhedlela eVereeniging, elimele kakhulu futhi enciphile emzimbeni, lona wayelimele kakhulu ekhanda, washona ngemuva kokuhlala esibhedlela isikhathi esiyinyanga.
Umama kamufi uWilna Buys, wethule ubufakazi eNkantolo yesiFunda eVereeniging, elahla ngecala umnikazi wendawo, u-Alex de Koker, 49, ekwakuhleli kuyo indodana yakhe, nomsebenzi wakhe uMichael Erasmus, 20.
Abasolwa bayaliphika icala lokubulala, elokuhlukumeza ingane kanye nelokungayinakekeli.
URaymond wahanjiswa kulesi sikhungo ezoqeqeswa ngenyanga kaJanuwari.
"Umntanami wayezacile futhi elimele. Wayelimele ekhanda enamanxeba nasezindlebeni, umzimba wakhe wonke wawulimele futhi enezibazi zokushiswa ngogwayi," kusho ubufakazi obutshelwe inkantolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Izethenjwa zikhale ngaphansi kuComradesComment on this story
NONTUTHUKO NGUBANE
EseSahara Kingsmead Stadium
BAKHALE ngaphansi abebeyizimfivilithi kuComrades Marathon ka-2012 kwanqoba umsubathi waseNingizimu Afrika emuva kweminyaka eyisikhombisa kwagcina ukunqoba owakuleli.
Kugiye abasubathi abebengabhekiwe kulo mjaho oqale eMgungundlovu waphela eSahara Kingsmead Stadium, eThekwini, izolo.
Ubunesasasa elikhulu lo mjaho kwazise bekubhekwe ukuba kuphulwe inqwaba yamarekhodi kodwa kwangenzeka.
ULudwick Mamabolo waseLimpopo ukhombise ubuqhawe ephuca uStephen Muzhingi isicoco eshaya isikhathi esingu-05:31:03.
UBongumusa Mthembu waKwaZulu-Natal naye umangaze abaningi engena endaweni yesibili (05:32:42).
Ukuphuma indawo yesithupha kukaMuzhingi kumangaze abaningi kwazise ubethwelwe ngeqoma njengoba ebekubeke kwacaca ukuthi uzokwenza isikhathi esingcono kunaleso sangaphambilini nobekubhekwe ukuba abe ngumuntu wokuqala ukuwina iTwo Oceans Marathon neComrades ngonyaka owodwa.
Ukudla umhlanganiso kobengabhekiwe kushiye izethenjwa zincela izithupha, uGert Thys noLeonid Shvetsov, abaphethe amarekhodi, bebenze izithembiso eziningi kodwa bahluleka bancama ukuzifeza.
Kusuka ekuqaleni kwalo mjaho kucacile ukuthi uMamabolo uzokwenza ezibukwayo. Ubelokhu emxine njalo uMuzhingi behambisana noClaude Moshiywa abebeziqeqesha naye.
Isimo sithande ukushuba eCamperdown, bengamnike thuba uMuzhingi nokwenze watheneka amandla.
Kubonakale ukukhathazeka kwakhe (Muzhingi) ngesikhathi elokhu ejeqeza iwashi, lezi zinsizwa zingamnike thuba.
UMthembu ozitholele u-R15 000 ngokuba owokuqala waseKZN ukushaya intambo naye ubengazibekile phansi, egijima ngejubane elilodwa waze waqeda umjaho.
UMuzhingi engxoxweni ekhethelekile neSolezwe uyivumile induku kodwa wacasha ngesithupha ekhala ngeTwo Oceans athe yiyona emqede amandla.
“Bekungelona usuku lwami. Ngizamile ukuphikelela kodwa umzimba wanqaba. Imilenze yami ibikhathele kakhulu. I-Two Oceans iqede wonke amandla ebenginawo,” kusho yena emuva kwalo mjaho nashaye isikhathi esingu-05:38:20.
Kwagcina ngoSipho Ngomane ukudla umhlanganiso kulo mjaho ngo-2005 nokwenze kwaqopheka umlando omusha ukungena kukaMamabolo phambili.
Kwabesifazane u-Elena Nurgalieva uphinde adume ngazo ebashaya bonke emakhanda abesifazne. Leli wele ebeligijima ngaphandle kukadadewabo lishaye isikhathi esingu-06:07:16.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMadonsela ukhala nge Info bill
2012-03-28 16:39
Johannesburg - UMvikeli womphakathi uThuli Madonsela, usecele ongqongqoshe bephalamende ukuthi baphinde bacabangisise ngokuphasiswa komthetho weProtection of State Information Bill, wathi lomthetho uzophazamisa kakhulu umsebenzi wakhe.
UMadonsela, uthi lomthetho uzonqinda amandla anikezwe wona njengomvikeli womphakathi.
Uthi isigaba-15 somthetho esithi wonke umuntu othola ulwazi oluthile, kumele alwazise emaphoyiseni kungenjalo angase aboshwe, uthi lesisigama kwayena simbeka engcupheni.
"Ngiyathinteka yini nami? Yebo, kakhulu. okwamanje ngibhekene nenkinga yokuthi yiluphi ulwazi oluwela ezandleni zami, ngilubike yini emaphoyiseni. Angifuni ukuphila kanjalo," kusho uMadonsela echazela ongqongqoshe.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Ubuyiselwe ezokushayela owashayisa abagijimi
2013-02-18 14:03
Pretoria - Inkantolo eNkulu yasePitoli, ibuyisele emuva izincwadi zokushayela zomsolwa obhekene necala lokubulala abagijimi abahlanu.
Unjiniyela uSibusiso Langa, wabe ephuze eyinhlabathi ngesikhathi eshayisa abagijimi ngemoto yakhe eyiMercedes-Benz ML500, mhlaka-23 Okthoba 2011.
Ngonyaka owedlule iNkantolo yeMantshi yasePitoli, yadlulisa icala likaLanga, yalidlulisela eNkantolo eNkulu ePitoli.
NgoMsombuluko abameli bakaLanga baveze ukuthi abakakulungeli ukuthethwa kwecala.
Ummeli uRichard Mkhabela, uthi ukungabi nezincwadi zokushayela kukamsolwa, kungenye yezinto ezenza kube nzima ukuhlangana kwabo kudingedwe ngecala.
IJaji uPotteril Sulette uthe uLanga akabuyiselwe izincwadi zakhe kuze ezokwazi ukuxhumana nabameli.
Ekuveleni kukaLanga ngaphambi kwenkantolo ngoMeyi nyakenye, watshelwa ukuthi ubhekene namacala amahlanu okubulala, elokuzama ukubulala kanye nelokushayela edle amanzi amponjwana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
BULAWAYO—
Abalimi basezigabeni zeMandebeleni esezike zathola izulu bathi sebeqalile ukulima kodwa balima ngezandla ngoba izifuyo zokulimisa ezibalisa inkomo labobabhemi ziqedwe yindlala ekhona. Abalimayo khathesi babikwa behlanyela inhlanyelo zokucela ezingahlolwanga, okulakho ukubangela ukuthi zithathe isikhathi eside ukuvuthwa loba ukuhlaselwa yimikhuhlane.
Kukhalwa mkhosi munye owendlala embi ephakathi kwabantu njalo esiqede izifuyo ezidingwa nguzulu ukuze alime. Lanxa lingakahlanganisi ilizwe lonke, izulu selinile ezigabeni ezithile kodwa ngemxa yobubi bendlala yotshani lamanzi ekhangelane lezifuyo ezisacubayo, uzulu usebone kungcono ukuzigebhela ngekhuba ahlanyele okuncane asekuthole ngokucela kuzihlobo labangane.
IStudio 7 ingene njalo ebantwini idingisisa ukuthi kambe bangabe belima ngani njengoba ukuna kwezulu ezigabeni ezithile kungakaziqinisi okokuthi sezingadonsa ikhuba izinkomo eziseleyo.
Kubika intathelizindaba yeStudio 7 uThabang Mathebula osethulela lolu daba ekoBulawayo.
Udaba lukaThabang Mathebula lodubo olubhekane labalimi


text:
Ungozi makhaza uFikile Mlomo
2012-08-23 14:04
Durban - Kuthiwa umculi we-Gospel uFikile Mlomo uyelulama ekhaya kubo eLindelani, KwaZulu-Natal njengoba eke waxineka kakhulu ehlaselwe yisifo sofuba i-TB.
UFikile ugule wabangwa nezibi izinyanga ezimbalwa, kubika iDrum.
Iphephabhuku lithe lo mculi ubephuma engena esibhedlela, okungenani izinyanga eziyisithupha kanti kuthiwa ucishe wafa nokufa.
Imenenja yakhe uTsepo Nzimande uthe uFikile uzizwa esengcono kakhulu futhi uzoshesha alulame njengoba eseduze komndeni wakhe.
UNzimande uthe uFikile uqale ukugula ngoMashi kulo nyaka.
" Ngesikhathi eqala ukugula besingasho ukuthi kuzomqinisa, siqale ukukhathazeka ngesikhathi ehluleka ukuhambela amakhonsathi abehlelelwe wona," kusho uNzimande.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Drum


text:
Kubulawe 7 eNigeria
2013-02-27 12:02
Kaduna - Oshayasibhamu sebedubule babulala amadoda ayisikhombisa abekade egade emakethe esenhla neNigeria, esifundeni iYobe, kusho izikhulu.
Lokhu kuhlasela kuyasolakala ukuthi kuqhutshwa ngabeqembu lamaSulumane.
Balinganiselwa ku-26 abantu asebebulewe kusukela ngoLwesihlanu.
Kusolwa iqembu iBoko Haram ngalokhu kuhlasela, kanti izimpi ezingi kuthiwa ziqutshulwa wukuhluka kwezenkolo phakathi kwabenkolo yamaKrestu namaSulumane.
Uhlangothi olulodwa luvumile ukubeka phansi izikhali esifundeni iBorno, nokho ukuhlasela kulokhu kuqhubekile.
“Izolo ebusuku kutheleke oshayasibhamu bafike badubula babulala abantu abayisikhombisa, kwalimala oyedwa," kusho isikhulu sikahulumeni iKune, uMaina Gana.
“Abantu ababulewe bangabaqaphi, bebegade emakethe.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Reuters


text:
UMaZet uzoluleka ngeZwi kolwe-TVComment on this story
BONISWA MOHALE
UBUYE ngezinkani usomabhizinisi waseThekwini odumile uZanele LaMbokazi Nkambule osezoba nohlelo lwethelevishini lwezingxoxo oluthi yena oluzobe ludingida ngobudlelwano babantu noNkulunkulu.
Lolu hlelo olubizwa ngeKhwezela/Rekindle With Zanele luzoqala ngoJuni 10, ludlale njalo ngeSonto, ngo-5.30 ntambama ku-SABC1.
UZanele obebonakala ebusweni ukuthi uchichima injabulo, uthe lolu hlelo luzobe lukhuma ngobudlelwano phakathi kwezithandani nokubaluleka kokuhamba noNkulunkulu.
“Sizobe sikhuluma ngobudlelwano ngoba wonke umuntu uyathinteka uma kukhulunywa ngobudlelwano. Mhlawumbe uhleli nje ekhaya uyazibuza ukuthi isoka lakho likushada nini noma uyazibuza ukuthi u-anti wakho akamshiyi ngani umyeni omhlukumezayo. Sizobe sixoxa ngakho konke lokhu sithatha izeluleko eZwini likaNkulunkulu,” kusho kusho yena.
IKhwezela/Rekindle With Zanele izoba nezazi ezihlokweni okusuke kuxoxwa ngazo kodwa zizobe zeluleka abantu ngokweZwi.
Uthe uzoba khona nomyeni wakhe uBishop Mpendulo Nkambule kwezinye iziqephu.
Ngokusho kukaZanele, ngeke axoxe ngobudlelwano bezithandani kuphela kodwa uzobuye akhulume nangomamezala nobabezala, isihloko esishisayo sabesifazane abahola ukwedlula abayeni babo nokunye okuningi.
Kuzobuye kubhekwe nodaba lwabathandana nobulili obufanayo emakhaya, kwelulekwe abazali ukuthi lithini iZwi ngokuhlala nokwamukela abantu abanjena.
“Kuningi esizobe sikhuluma ngakho kodwa okuhlukile wukuthi sizobe sinikeza izeluleko ngokuthi lithini iZwi. Ngeke sitshele abantu ukuthi benzeni kodwa konke esikushoyo kuzobe kuphuma eZwini. Kubalulekile ukuthi sihambe noNkulunkulu empilweni yethu, sibe naye kukho konke esikwenzayo,” kusho uZanele.
Ugqugquzele abantu ukuba bamlandele nasenkundleni yokuxhumana kwi-internet i-twitter, igama lakhe ngu-@mbokazizanele.
Ubuye waveza ukuthi uzokhipha enye incwadi ngoJulayi ngoba inhloso yakhe wukuletha ithemba kubantu.
Ebuzwa ukuthi usitholaphi isikhathi sokwenza zonke lezi zinto ngoba uhlale ematasa uvele wahleka, wase ethi konke akwenzayo kuwubizo kuyena futhi ngeke aphumule uma lungakapheli uhambo lwakhe uNkulunkulu ambekele lona.
Ubuye wathi unabantu abamesekayo abaziyo ukuthi ufunani.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone umfundi kudlalwa eKZN
2012-04-25 12:02
Durban - Ugcine ngokushona umfana, 13, eMgungundlovu oshayeke phansi esesikoleni ngesikhathi bedlala ibhola lombhoxo, kusho abezimo eziphuthumayo KwaZulu-Natal ngoLwesithathu.
OweNetcare 911 uChris Botha uthe lo mfana ushone ekuseni ngoLwesithathu.
Lo mfana uphuthunyiswe esibhedlela iGrey's
ngoLwesibili ngo-17:00 emuva kokushayeka phansi bedlala.
UBotha uthi akucaci ukuthi yini ebulale lo mfana ngoba eshone emi eduze kwe-scrum.
UBotha uthe akazi ukuthi lo mfana uqhamuka kwesiphi isikole, kodwa kukholakala ukuthi ubedlalela isikole ebesivakashile saseGreytown, maphakathi nesifundazwe.
- Landela
IzindabaNews24 kuTwitter
- SAPA


text:
AbeTaliban basabisa iNdiya
2012-11-22 12:03
Peshawar - Oshayasibhamu beqembu iTaliban sebesabise izwe laseNdiya bathi bazoziphindiselela uma bengabuyisi isidumbu somunye weqembu labo owagwetshwa udilikajele ngonyaka ka-2008, ngemuva kokulahlwa yicala lokuhlasela elenzeka eMumbai, kwashona abantu abangu-166.
Umkhulumeli weTaliban ePakistani u-Ahsanullah Ahsan, utshele abesindaba ze-The Associated Press wathi kumele kubuyiswe isidumbu sikaMohammed Ajmal Kasab, sinikwe umndeni wakhe noma abeTaliban.
Kuthiwa izikhulu zaseNdiya zabulala uKasab isinyenyela, zase zingcwaba isidumbu sakhe ejele abe egqunywe kulo, lona kwabe kunguye kuphela owasinda koshayasibhamu abathathu abahlasela eMumbai.
UKasab wavuma leli cala, ethi iqembu lasePakistan iLashkar-e-Taiba, yilo elahlela ukuhlasela.
Uhulumeni waseNdiya usola ezobuNhloli zasePakistan, athi zazisebenzisana neLashkar-e-Taiba ukuhlela lokhu kuhlasela, iPakistan iyakuphika lokhu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Akayi ndawo uMotlanthe - Mantashe
2012-12-20 13:03
Bloemfontein - Akukho zinkomba ezitshengisa ukuthi iSekela likaMengameli uKgalema Motlanthe angase ashenxe kuhulumeni, kusho uNobhalala Jikelele we-ANC uGwede Mantashe ngoLwesine.
"Asikho isidingo sokuthi kuthiwe uMotlanthe uzoshiya esikhundleni sakhe," kusho uMantashe etshela izintatheli eBloemfontein, osukwini lokugcina lwengqungquthela ye-ANC.
UMantashe ukucacisile kodwa ukuthi uMotlanthe akaselona isekela likamengameli we-African National Congress, nokuthi usinqabile isiphakamiso sokuthi aqokelwe esigungwini esiphezulu ku-ANC.
"Ziningi izinto ongazenza ngaphakathi eqenjini ngisho ungekho ku-NEC. Akwenziwa uguquko kuKhabhinethia la."
Okhulumela i-ANC uJackson Mthembu uthe uMotlanthe akayi ndawo, kanti uzokwenza umsebenzi wakhe kuze kuphele ihlandla lakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzobolela ejele owabulala isalukazi
2012-12-14 08:19
Durban - Uzobolela ejele owesilisa waKwaZulu-Natal, nogwetshwe eNkantolo eNkulu yaKwaDukuza ngokubulala owesifazane, kusho amaphoyisa esifundazwe.
USimphiwe Steven Khumalo utholakale enecala lokubulala uThombi Mthabela, 70, ngoFebhuwari 21, kusho uColonel Jay Naicker.
Uphinde wagwetshelwa ukutholakala nesibhamu esingagunyaziwe nezinhlamvu.
UMthabela wayesendleleni eya kwakhe ngabo-15:00 ephuma esitolo eNgulule, enyakatho neMpangeni, ngesikhathi evinjezelwa nguKhumalo.
“UKhumalo wamsola ngokuthakatha nokweba izimbuzi zakubo,” kusho uNaicker.
"Wabe esedubula uMthabela izikhawu eziningana ngaphambi kokubaleka."
UMthabela waphelela endaweni yesehlakalo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UShivambu uthembise umshado
2012-11-05 10:31
Durban - UFloyd Shivambu ulaxaze intombi yakhe, ebisebenza kuYFM u-Eda Rose, njengoba manje kuthiwa uthembisene umshado no-Itumeleng Phoshoko.
Singakuveza ukuthi uShivambu, we-ANCYL owamiswa, okumanje uyisikhulumi se-Friends of the ANCYL, usethembisane umshado nenye intokazi entsha empilweni yakhe engunjiniyela wasemayini, kubika iSunday World.
Izindaba zokuhlukana kukaShivambu noRose zivele ngesikhathi ezifunela kwabanye abalisa emcimbini owawuse-Sandton engekho uShivambu.
Wazwakalisa ukuthi usehlukene noShivambu ngoba wambamba ejola.
Waphinde wezwakala ekuthi futhi: "mina noFloyd singabangani. Sekuphele isikhathi eside ngamcina. Kodwa ngijabulisana kanye naye njengoba esethembise umshado."
UShivambu ukuqinisekisile ukuthi bahlukana noRose kanti manje usedlulele phambili ngempilo.
"Ngahlukana naye kudala kodwa kungamanga ukuthi ngangijola nabanye.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Owe-ANC uxolise ku-Amplats
2013-01-24 14:08
Johannesburg - USotshwebhu we-ANC uMathole Motshekga ngoLwesine uxolisile ku-Impala Platinum (Implats) ngokuthi athi ifuna ukudiliza abasebenzi abangu-14 000.
"Empeleni i-Anglo American Platinum ehlela ukudiliza abasebenzi,” kusho uMotshekga esitatimendeni.
"Siyaxolisa ku-Implats ngomonakalo odalekile, ngiyathemba nabezindaba bazokudlulisa lokhu.”
UMotshekga wenze iphutha esitatimendeni sangoLwesithathu ngesikhathi ethi kudingeka uMengameli uJacob Zuma angayishayi mkhuba incwadi abhalelwe yona umhloli weDA ePhalamende uLindiwe Mazibuko, lapho ebethi khona encwadini, ucela uZuma abonakalise ubuholi bakhe.
Ngeledlule, i-Anglo American Platinum yamemezela izinhlelo zayo zokumisa ukusebenza emigodini yayo emine -- iKhuseleka One ne-Two, kanye neKhomanani One ne-Two, yonke eseRustenburg, okungabangela ukuba abantu abangu-14 000 balahlekelwe yimisebenzi yabo.
Inkampani ithe imbangela yokuvalwa kwemigodi ukuthi bakwazi ukwenza inzuzo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bashona sebegugile abakuleli
2012-11-30 10:33
Johannesburg - Abantu baseNingizimu Afrika balindeleke ukuthi okungenani baphile baze bafike eminyakeni engu-60 ubudala, njengoba eminyakeni emithathu eyedlule zilokhu zikhule njalo izibalo zabantu abaphila isikhathi eside.
AbakwaThe Lancet
bakhiphe izibalo ezithi ngo-2009, abantu bakuleli bebebhekeke ukuthi baphile okungenani baze babe neminyaka engu-54 ubudala, lesi sibalo silokhu sikhule njalo.
"Uguquguquko olukhona ezweni lunomthelella ekukhuleni kweminyaka ephilwa ngabantu emhlabeni, njengoba manje sebengaphila baze babe no-60 ubudala," kusho umbiko.
"Ushintsho ekuphathweni koMnyango wezeMpilo nakho kunomthelela ekuphileni isikhathi eside kwabantu. Umnyakazo kahulumeni nawo wokugqugquzela abantu ukuthi baphile kangcono, nawo unomthelela."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Angase aphume esibhedlela uMandela
2012-12-14 08:30
Johannesburg - Kulindeleke ukuthi aphume esibhedlela lowo owayengumengameli uNelson Mandela kulandela ukuchitha isinsuku eziyisithupha esibhedlela esingadalulwanga esisePitoli, ngokusho kombiko ngoLwesihlanu.
I-Eyewitness News ibike ukuthi bekunezinhlelo zokuthi uMandela ayiswe ekhaya lakhe ngoLwesine, kodwa odokotela banquma ukuthi akahlale esibhedlela obunye ubusuku.
Abezindaba bakuleli nabamazwe omhlaba baqhinqe ngaphandle kwe-1 Military Hospital ePitoli kusukela kwaphuma izindaba ngokungeniswa esibhedlela kwalesi sishoshovu somzabalazo ngoMgqibelo.
I-EWN ibike ukuthi uMandela akekho e-1 Military Hospital njengoba esendaweni eyazekayo kubona.
"Siyalazi igama lesibhedlela, kodwa ngeke silikhiphe ngenxa yokuhlonipha isithunzi sikaMadiba," kusho lesi siteshi ku-website yaso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
U-Oscar ukhihle isililo enkantolo
2013-02-15 12:03
Pretoria - Abantu baqhubekile nokuzama ukuphusha bangene lapho kuzothethelwa khona icala elibekwe umsubathi wakuleli u-Oscar Pistorius kulandela ukudutshulwa kubulawe intombi yakhe, uReeva
Steenkamp emzini wakhe osePitoli.
Abathwebuli bayalelwe ukuba bangeqi indawo ethize uma befuna ukuthatha izithombe.
UPistorius zimkhalele ngoLwesine ngemuva kokubulawa kukaSteenkamp, eSilver Woods Country, ePitoli, ngeValentine's Day.
Izikhulu kudingeke ukuthi zihlehlise amanye amacala abekubhekwe ukuthi azoqhubeka eNkantolo yeMantshi yasePitoli.
Uvele wangakwazi ukubamba izinyembezi uPistorius, wasikhihla isililo ngesikhathi ebingelela iMantshi uDesmond Nair.
Udadewabo kamsolwa u-Aimee nobaba wakhe uHenke bebekhona nabo kule nkantolo ebigcwele kuvalwe ngomuntu emnyango.
Usomabhizinisi uKenny Kunene ubengomunye wabantu abebesenkantolo.
Ngemuva kokuchitha ubusuku endlini emnyama, uPistorius ufike enkantolo ezimboze ubuso.
Umsolwa wake waboshelwa icala lokushaya ngesikhathi evala umnyango kanti kuzogaxeka umlenze wowesifazane owamvulela icala.
Amaphoyisa alihoxisa icala ngenxa yokushoda kobufakazi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Idinga ukusukunyelwa inkinga yaselawini
Namhlanje, kulesi sikhathi sonyaka ngithe masikhulume ngesihloko esithinta abantu abaningi kodwa esesabayo ukukhuluma ngaso ngokukhululeka. Kuliqiniso ukuthi ukuzingabaza ekwenelisaneni ngokocansi kunemiphumela eminingi engemihle egcina idale ukuhlukana phakathi kwabaningi, kukhubazeke nemindeni ebibukeka iqinile.
Baningi abantu esibabonayo ezindaweni esisebenza kuzo abanezinkinga ezahlukene. Uma usuzilandela uthola ukuthi umsuka wazo zidalwa yimixhantela yezocansi. Ukusebenza ngokugculisayo kwezitho zobulili kwabesilisa nabesifazane ekwanelisaneni ngokocansi kuncike emigudwini yezigaba ezihlanganisa:
n Ukufisa
n Ukuvukelwa
n Uvuthondaba oluhlanganisa ukuqina kwesitho sowesilisa, kudikize izicubu, kuze kuphume isidoda
n Isikhathi sokwethaba kuthi cosololo nasemzimbeni (Resolution)
Lezi zigaba zibalulekile ngoba ukuphazamiseka kwazo kudala izinselelo eziningi. Izinkinga eziba khona kulezi zigaba zisuke zikhomba ukugula nezimo ezehlukene esizophawula ngazo.
Lezi zigaba ezingenhla zilawulwa yinhlanganisela yokuningi emzimbeni okusebenza ngokubambisana. Umuntu uyaye azizwe enelisekile egculisekile uma konke kusebenza kahle emzimbeni. Isimo sengqondo kwabasuke benza le nkonzo simqoka kakhulu kanti nendawo abasuke bekuyo, izinhlobonhlobo zemizwa, izinhlayiyana eziguduza emzimbeni okuthiwa ama-hormones, nobulula bokuhamba kwegazi emzimbeni nakho kumele kuhleleke kahle.
Umsebenzi wami kulokhu akusikhona ukukhuluma ngekhono noma ukungabi nekhono lokwenza kodwa ukuzama ukukhombisa ukuthi yini le eyenza kwenzeke futhi yiziphi izifo ezingaphazamisa leli khono lokwenza. Namhlanje sizogxila ebulilini ikakhulukazi besilisa.
Ake sibheke imizwa emqoka uma kuyiwa kule nkonzo. Uma nisashaya amafolosi (foreplay) nisuke nilungisa ingqondo yenu nithinta imizwa esezindaweni ezahlukene ukuze ibe sesimweni sokwenza le nkonzo. Imizwa iyaxhumana, ixoxe ngaphakathi.
Kuneminye imizwa ekhethekile. Le mizwa singayihlukanisa ngokuthi kuyona kukhona esuka enhla ngasemgogodleni ongasesifubeni okuthiwa yi- sympathetic bese kuthi eminye eminingi esemgogodleni osemsinsileni ibizwa ngokuthi yi-parasympathetic. Ake sibuke lezi zigaba:
n Ukuqina kwenduku kowesilisa: Lokhu kulawulwa yimizwa esemsinsileni eyenza kugcwale igazi ebulilini bowesilisa bese induku iyama ithi mpo. Uyaye uzwe abanye bethi, “nginele ngambona nje kwabanda ngaseqolo”. Noma yisiphi isifo esiphazamisa ukuhamba kwegazi, sithikameza ukuma kwenduku. Lapha ngikhuluma ngezifo ezifana nomfutho ophezulu wegazi i- BP, ushukela ophezulu ongalawuleki (sugar diabetes). Ukulimala emsinsileni nakho kungaphazamisa ukuma kwenduku iqine.
n Ukuphuma kwembewu yobudoda (ejaculation): Ukuphuma kwale mbewu kulawulwa yile mizwa esemgogodleni ongasesifubeni; kodwa ikhona ingxenyana elawulwa yimizwa engasemsinsileni.
Izinhlotshana ezithile zamaphilisi asetshenziselwa umfutho ophezulu wegazi ziyakuphazamisa ukuqina kwenduku nokufika kuvuthondaba (orgasm) kuhlanganisa nokuphuma kwembewu yesilisa. Namaphilisi alwa nengcindezi yasengqondweni (Depressive Disorder) ayakukhinyabeza ukufika kulolu vuthondaba.
Ngiyethemba kuyabonakala manje ukubaluleka kwemizwa ekuvuthweni kwaleli bhodwe. Indawo eniyithintayo emzimbeni kumele kube yileyo ebasela lo mlilo. Imizwa iyasizakala yenze umsebenzi edalelwe wona.
Ake senze nje isibonelo sokungena kwenduku yomuntu wesilisa kowesifazane, ubumnandi obuphelele buncike ekugwemeni ukungena ngokuxhamazela kowesifazane, linda uhambisane nezigqi zokunyakaza zangaphakathi ebulilini bakhe. Ngasekungeneni komlomo wobulili bowesifazane kuqaqele izinyanda zemizwa, kuqhubeke njalo kwehle. Ukunyakaza nokudikiza kwesitho sangasese kowesifazane kwenziwa yimizwa esezicubini esuke isihuba njengamanzi asezobila. Zicije ulinde ungagcini sewenza itiye ngamanzi asahuba.
Le mbiza esuke iphekwa lapha ayincikile kuphela emizweni kodwa incike nakuleya nhlayiyana esiyibize ngama-hormones. Kukhona le nhlayiyana ebaluleke kakhulu okuthiwa yi-testestorone, ngaphandle kwayo amafolosi awawuboni umngcele. I-testestorone yomuntu wesilisa iphindaphindwe kashumi kunaleyo yomuntu wesifazane. Amafutha i-cholesterol awumnyombo wokukhiqizwa kwe- testestorone. Uma isishoda kumele uyothola imijovo yokuyikhuphula kudokotela.
Wazi kanjani ukuthi isiyashoda? Enye yezindlela zokuthola lokho wukuzibheka ekuseni ukuthi induku uvuka imile yini? Uma induku ingasami ekuseni, noma isintengantenga, kungenzeka ukuthi i-testosterone seyehlile emzimbeni. Xhumana nodokotela wakho. Mangigcizelele ukuthi ukuma kwenduku ekuseni masingakuhlanganisi nokugcwala kwesinye uma uvuka uphisiwe.
Ngesikhathi ngisesesikoleni, emuva kokuthi sifundiswe ngosayizi wenduku yomuntu wesilisa, sathola ukuthi wonke umuntu walala ezikalile. Iqiniso wukuthi izinduku lezi azilingani. Ochwepheshe bathi induku yowesilisa ubufishane engu- 4cm uma izilalele nje, ingaluleka ibe ngu-7.5cm isazilalele. Baqhubeka bathi uma isimi mpo ingasuka ku- 13cm ubude iye ku-15.5cm. Bakhona abafowethu ababusiswe baze bafika ku-20cm. Kwabesifazane ubude bobulili kusuka emlonyeni kuya ngasekugcineni ngokujwayelekile kubalelwa ku-11cm.
Ukushesha uchame kuyinselelo enkulu emadodeni. Amanzi amponjwana, ugwayi, nokusebenzisa izidakamizwa, ukuhlalela ovalweni, ingcindezi yengqondo, konke lokhu kungaba yimbangela yalokho. Ukuzithiba nokulungisa isimo sengqondo kungabamba elikhulu iqhaza ekulungiseni lesi simo. Khumbula ukuthi induku engaqinanga ngokwanele inomthelela ekutheni usheshe uchame.
Akhona namaphilisi esiwasebenzisayo ukwenza ngcono lesi simo kanti kubalulekile ukuthi uma owesilisa enenkinga kwezaselawini amtshele udokotela bese niyabheka ukuthi inkinga ilelephi. Kwesinye isikhathi sivele sifike singabantu besilisa sesithi kudokotela makasinikeze amaphilisi azosisiza kanti okumqoka wukufuna umsuka wenkinga indoda ebhekene nayo.
Mpilonhle Mpilonde!


text:
UMngqithi uncome ukuzimisela kukaGumede
2013-02-20 12:01
Durban - Umqeqeshi weGolden Arrows uManqoba Mngqithi usencome unozinti uNkosingiphile Gumede ngokuqinisekisa ukuthi badlala kangcono ngesikhathi bebhekene neMamelodi Sundowns, kubika iKickOff.com.
Leli qembu laKwaZulu-Natal lidlale namaBrazilians zabambana ngo 1-1 eLoftus Stadium, kanti lo nozinti osemncane uthole ukunconywa okukhulu ngokudlala kahle akutshengisile.
“Kumele anconywe unozinti wethu osemncane, nguye oqinisekise isithunzi sethu kulo mdlalo ngesikhathi iSundowns ibifuna ukuqeda ngathi," kusho uMngqithi.
Umqeqeshi weSundowns uPitso Mosimane ube esejobelela: “Udaba luyazixoxa, uma unozinti eba yiMan of the Match, kodwa okubalulekile ukuthi besidlala neqembu ebelizimisele."
Unezezele ngokuthi badlale ngakho konke abanakho kwala wona amagoli, njengoba begcine ngelilodwa, uthi kodwa kusekukhulu okuzayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Bangu-32 000 abafesele izikhala ezingu-90
2012-12-28 12:51
Durban - Kulindeleke ukuthi lime ku-32 000 inani labantu abazobhalisela izikhala zomsebenzi ezingu-90 zamaphoyisa omgwaqo esifundazwe, kubika iphephandaba iThe Mercury ngoLwesihlanu.
Ngokwalo mbiko bangu-15 000 abantu abatheleke eHarry Gwala Stadium eMgungundlovu ngoLwesine ukuyohlolwa ukuthi bangakwazi ukugijima ibanga elingamakhilomitha amane ngemizuzu engu-30.
NgoLwesihlanu kulindeleke abantu abangu-17 000.
Ngokwalo mbiko, baningi abahlulekile kulokhu kugijima, njengoba abanye bekhale ngokukhathala bengakaliqedi ibanga elibekiwe.
"Lokhu kwenzeka nje amaholidi kaKhisimusi lapho sidla khona ngokunganaki, asibanga naso isikhathi sokuzilungiselela," kusho uNomathemba Cele, nobengomunye wabebezozama inhlanhla.
Abazokwazi ukuphasa ekugijimeni bazodlulela kwelinye iqophelo lokuhlungelwa umsebenzi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
USmith noBenni bashintshane ngequpha
2013-01-30 12:03
Johannesburg - Umgadli weGolden Arrows uNorman Smith uthi akambambele magqubu umdlali we-Orlando Pirates uBenni McCarthy, kulandela ukuthi babambane ngequpha eRand Stadium, ngoLwesibili.
Laba ababili kudingeke ukuthi bahlukaniswe ngozakwabo ngesikhathi bephendula inkundla yebhola lezinyawo, inkundla yesibhakela.
"Ayibukeki into abayenzile," kusho omunye wabadlali etshela abezindaba zeKickOff.com.
USmith uvumile ukuthi ulwe noMcCarthy, nokho uthi akanankinga futhi akabambe magqubu.
“Akulungile lokhu okwenzekeile. Kuyenzeka vele ebholeni kodwa bekuyinto nje engatheni," kusho uSmith.
“Asibange sisakhuluma ngemuva kwempi kodwa akukho monakalo,” kusho uSmith, ophethe usuku lwakhe esenesenyelo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Amaphoyisa avalelwe ethi azosebenzaComment on this story
NONTUTHUKO NGUBANE
ABASHAYELI bebezichanasela edolobheni eMgungundlovu amaphoyisa omgwaqo aseMsunduzi evalelwe ngaphandle kwamasango emsebenzini izolo ekuseni ngenxa yokuthi nawo kade etelekile.
Lokhu kuchaze ukuthi ebengeke akwazi ukusebenza ngoba zonke izinto zokusebenza bezivaleleke ngaphakathi emahhovisi amaphoyisa engavunyelwe ukungena ngaphakathi.
Isolezwe lizibonele amahhovisi evalwe ngengidi enkulu neketango ukuze kungasondeli lutho ngisho nabasebenzi abahlanza amahhovisi nabenza eminye imisebenzi bebengadingeki ngaphakathi kwamagceke.
Amaphoyisa athe afike ngehora lesithupha emsebenzini onogada bevutha bethi akungeni lutho emahhovisi ngoba balandela umyalelo wabaphathi bamaphoyisa wokuthi bangavuleli muntu.
UMnuz Nkosiyakhe Khumalo, omunye wamaphoyisa omgwaqo obemi ngaphandle efuna ukuqala ukusebenza, uthe bamangazwe ukukhiyelwa ngaphandle kokunikwa isizathu.
“Ngifike ekuseni njengejwayelo ngithi ngizoqala umsebenzi. Kungethusile ukunqatshelwa ngonogada ukuba ngingene emsebenzini. Abangitshele khona wukuthi abaphathi bami bathe akungeni muntu. Konke lokhu ngikuthatha njengento eyinhlamba njengomsebenzi ukuba ngingaziswa ukuthi kungani ngivalelwe ngaphandle,” kusho.
Amaphoyisa omgwaqo abelokhu ezulazula, kwezinye izindawo kunesiminyaminya abanye abashayeli behamba ngesivinini esiphezulu ngoba abenganakile.
Okhulumela uMasipala waseMsunduzi, uMnuz Brian Zuma, uvumile ukuthi amahhovisi amaphoyisa omgwaqo avaliwe futhi lokhu kuphazamise ukusebenza kwamaphoyisa.
“Isinqumo sokuvala amasango amahhovisi amaphoyisa siqhamuke emuva kokuba wona amaphoyisa kade etelekile ngokungekho emthethweni ngeledlule evimba kwasani esangweni. Sibe sesivala amasango kuze kube isimo siyaxazululeka,” kusho uZuma.
Uthe azikho izigameko ezimbi ezibikiwe.
“Kunzima ukumisa umuntu umnikeze ithikithi nawe ube uhamba ngemoto efanayo neyakhe. Izimoto zethu zifana namathuna uqobo.
“Amasondo akhona agugile, kuningi okonakele kodwa ikhona imali yokuba zikhandwe kuthengwe nezinye,” kukhononda amaphoyisa.
Phakathi kwezinye izinto abakhala ngazo amathikithi anikezwa abashayeli kungalandelwanga umthetho ofanele nenza abashayeli bakhokhe imali esuke ingafanele.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ugwetshiwe umama owabulala 5 wezingane
2012-11-13 16:25
Bloemfontein - Inkantolo eNkulu eNorth West imgwebe iminyaka engu-12 ebhadla ejele umama owabulala izingane zakhe ezinhlanu, ezine kuzo azigwaza kwathi eyodwa wayiminzisa.
Ijaji uRonald Hendricks ugwebe uVenolia Siwa, 35, iminyaka engu-12 ngengane ngayinye, izigwebo uzosidonsa ngesikhathi esisodwa.
USiwa wazivumela yena la macala ngoSeptemba, wabulala izingane esemngceleni ePampierstad, phakathi kweNorthern Cape neNorth West, ngo-2011.
Esitatimendeni sakhe uthe wagwaza entanyeni izingane ezine, esebenzisa umese wasekhishini, ingane eyodwa wayiminzisa.
Okhulumela abakwaLegal Aid, eNorth West, uThotoane Shale, uqinisekise lesi sigwebo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
I-Prado isiyengezwe ngohlobo lwe-TX neVXComment on this story
IMOTO: Toyota Prado
INGQOVUNGQOVU yakwaToyota elungele ukuqwala izintaba nokunqamula amazwe uma uzihambela nomndeni wakho iPrado isithole ukuthuthukiswa ngokuba kwengezwe ezinye izinhlobo ezimbili okuyi-TX ne-VX. Empeleni akuzona izinguquko ezintsha lezi kodwa muva nje umuntu uke wathola ithuba lokuvivinya iPrado emigwaqeni eyifanele. Angimangali ukuthi kungani izinkampani zezimoto zihlale zikhetha ukwethula izimoto zazo koWestern Cape, eKnysna, Eastern Cape nako Magaliesburg kuze kuyoshaya koNorth West bayishiye ngaphandle iKwaZulu-Natal. Imigwaqo yakulesi sifundazwe ayikwazi ukuphonsela imoto inselelo ukuze izibonakalise amandla ayo. Ukuze uvivinye kahle iCruiser udinga umgwaqo ongeke wahamba noma iyiphi imoto.
Phela ama-Land Cruiser SUV adle ngomzimba oyisakhiwo esiqinile ukuze akwazi ukumelana nezimo ezihlukene. Kungalesi sizathu lezi zimoto zikhonzwe kakhulu emazweni asenhla ne-Afrika ngenxa yokubekezela kwazo.
Ukubekezela kwayo sekuholele ekutheni bayethe igama elithi: “Master of Africa” elihumusheka ngokuthi umakhonya e-Afrika.
Onjiniyela bakwaToyota ngesikhathi benikwa umsebenzi wokuhlela le moto badonswa ngendlebe ukuthi uma bezozakha zithi ikuba nkulu kunezangaphambili.
Bekumele baqinisekise futhi ukuthi azibi nkulu ngendlela yokuthi zingabe zisakwazi ukubambelela kahle emgwaqeni futhi kube nzima nokuzilawula njengalezi ezindala. Isithe ukuba banzi futhi yathi ukuwushiya kancane nomhlaba kanti nangaphakathi isinesikhala esivuleke ngokwanele ukwenzela ukuthi namaphasenja athe ukondleka emzimbeni ahlale ngokukhululeka.
Ngakwezokuphepha idlise ngomzimba oqinile kodwa olula kanti le nsimbi eqinile isetshenziswe kakhulu ngaphambili ngasenjinini, iphansi, isemaceleni, ingakubhampa wangemuva bese kuba wukhakhayi.
Kuphinde kwasetshenziswa nohlobo lwensimbi olusetshenzwe ngendlela yokuthi lungaboli kalula.
Lokhu kusetshenziswa komzimba oqinile kwenziwela ukuthi kuvikeleke amaphasenja ayo uma kwenzeka kwehla ingozi.
Kukhona noxhaxha lwama airbag ngaphakathi okuvikela umshayeli namaphasenja akhe kusukela ekhanda kuze kuyoshaya emadolweni.
OKUNYE OKUSETSHENZISIWE:
Ezinye zezinto ezisetshenziswe ngaphakathi ngesikhathi yakhiwa le moto zisebenza ngendlela yokuthi zingabalimazi abangaphakathi uma ibaqazeka imoto noma ishayiseka mawala ngoba zakhiwe zathamba ngisho nasokhakhayini lwayo imoto.
Abagcinanga ngokuqinisekisa ukuthi kuphephe amaphasenja akhona kuphela kodwa babuye baqinisekisa ukuthi nabahamba ngezinyawo abalimali kakhulu uma kwenzeka beshayiswa yile moto.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-ANC eNorth West ifuna ukubuyisela imeya
2013-01-11 11:02
Johannesburg – I-African National Congresss eNorth West izama ukubhekabheka izintuba engazisebenzisa ukuzama ukubuyisela esikhundleni iMeya yakumasipala waseTlokwe, kubika iphephandaba iBusiness Day.
Iqembu lifuna ukubuyela enkantolo liyochitha ukubekwa esikhundleni kweMeya eseqenjini iDemocratic Alliance, u-Annette Combrink, ekuthiwa waphendula ngomlayezo kamakhalekhukhwini evuma ukuphakanyiswa kwegama lakhe.
"Wathumela i-SMS evuma ukuphakanyiswa kwegama lakhe. Ngokomthetho lokho akuvumelekile," kusho uLucky Tsagae, osekomidini.
UTsagae uthe iqembu lilindele ukuthi kubizwe umhlangano wesigungu, bese kudingidwa ngalolu daba.
Ngenyanga kaNovemba uMaphetle Maphetle wavotelwa ekhishwa esikhundleni, ngesikhathi amaqembu ethi awasakwethembi ukusebenza wakhe.
UCombrink wabe esengena esikhaleni sakhe.
Okhulumela i-ANC esifundazweni uKenny Morolong utshele iBusiness Day wathi iqembu lizokwenza konke ukuzama ukubuyisela imeya.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Useyinyama usomatekisi oheha ‘obasi bakhe’ nge-drinkComment on this story
UKUPHATHA kahle abagibeli komshayeli wetekisi uMnuz Dumisani Dimba sekumakhele ugazi kangangokuthi abagibeli sebeze babange ukugibela etekisini ayishayelayo.
Abagibeli abalayisha ekugcineni ubathengela iziphuzo njalo ngosuku nokwenza ukuthi wonke umuntu afune ukugibela etekisini yakhe.
Indlela aziphatha ngayo naphatha ngayo kahle amakhasimende kwenza abantu bamthande kakhulu.
UMnuz Dimba (41) uchaza lo msebenzi wakhe asewenze iminyaka emine njengomenelisa kunayo yonke aseke wayenza ngaphambilini.
Lo mshayeli waKwaXimba, eCato Ridge onguyise wezingane ezimbili ubazi ngamagama abagibeli bakhe kanti ubabiza ngobasi.
“Bangobasi bami ngoba yibona abenza ukuthi njalo uma kuphela inyanga ngihole,” kuchaza uDimba.
Echaza ngesenzo sakhe sokuthenga iziphuzo njalo ngokuphela kosuku uthe, lokhu ukwenza ngoba efuna ukujabulisa abasebenzi emuva kokuba bebe nosuku olude nolunzima emsebenzini. Akuyona into etheni kodwa uma ngibona ukumangala ebusweni babo, kuthi uma ngibabuza ukuthi bathanda hlobo luni lweziphuzo nokulandelwa ukumamatheka kwenza usuku lwami lube ngoluhle kakhulu,” kuchaza uDimba.
UDimba usethengele abagibeli iziphuzo ezingo-2 litre kusukela eminyakeni emibili edlule, isenzo esamangaza umgibeli waseThekwini owayeligibela okokuqala leli tekisi.
Ngesikhathi uDimba ema egaraji lika phethiloli uNksz Hloniphile Fakazi wazitshela ukuthi umshayeli uyogcwalisa uphethiloli.
“Kodwa wamane wabuza ukuthi ngabe sithanda ukuphuza hlobo luni lwesiphuzo, abantu baphendula ngokungananazi,” kuchaza uNksz Fakazi.
Uthi wazitshela ukuthi mhlawumbe kuyadlalwa wabuza nabagibeli ukuthi ngabe umshayeli uyazidlalela na. “Ilapho ngathola khona ukuthi yinto ayenza njalo uma eselayishe abagibeli bokugcina osukwini lwakhe,” kulandisa le ntokazi efunda izindaba emsakazweni womphakathi, Izwi Lomzansi.
UFakazi othi usegibele amatekisi iminyaka uthi, wamangala yisenzo sikaDimba nendlela aphatha ngayo abagibeli bakhe.
“Akafani nalaba bashayeli bamatekisi esibajwajele. Angisho ukuthi bonke bayafana kodwa akwejwayelekile ukuhlangana nomshayeli wetekisi obingelela aphinde ahloniphe abagibeli bakhe, angiyiphathi-ke eyokubathengela u-drink,” kusho uFakazi.
UDimba usethandwa ngale ndlela yokuthi abanye abagibeli sebeyawayeka amanye amatekisi balinde eyakhe. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
AbaseThekwini basathunjwe abaduni bemikhumbi
2011-08-25 09:52
Durban - Sekuphele isikhathi ezingangezinyanga eziyishumi abashadikazi baseThekwini uBruno Pelizzari noDeborah Calitz bathunjwa abaduni bemikhumbi baseSomalia, kubika isiteshi somsakazo i-East Coast Radio.
Izihlobo zabo zitshele lo msakazo ukuthi kusaqhubeka izingxoxo ezishubile mayelana nokukhululwa kwabo.
Laba bobabili bathunjwa emuva kokuthi isikebhe ababehamba ngaso beza kuleli sadunwa ogwini lwaseKenya ngo-Okthoba wangonyaka odlule.
Udadewabo kaPelizzari, uVera Hecht, uthi abaduni bafuna isamba semali engu-$4 million ukuze babadedele.
Ngasekuqaleni kwale nyanga inkantolo yaseNetherlands yagweba abaduni bemikhumbi ababili baseSomali iminyaka engu-6 no-7 bebhadla ejele ngokuba nesandla ekuthunjweni kwabantu ababili bakuleli.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
IBrithani ingase ithumele amasosha eMali
2013-01-29 10:02
London - IBrithani isezinhlelweni zokuthumela amasosha abalelwa ku-200, ukuthi ayokwelekelela izwe laseMali elibhekene nempi enzima eqhutshwa yiqembu lamaSulumane.
Ukuthunyelwa kwamasosha kuyingxenye yomyalelo we-European Union, kulindeleke ukuthi amasosha azothunyelwa alekelelane namasosha aseFrance.
UNdunankulu uDavid Cameron ukhulume noMengameli waseFrance uFrancois
Hollande, wamtshela ukuthi iBrithani izimisele ngokwelekelela iFrance neMali.
Ngempelasonto kubikwe ukuthi kubulawe abangu-25 beqembu lamaphekula, ngesikhathi kutholene impi edolobheni iGao.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
JOHANNESBURG—
Inhlanganiso yomanyano wamazwe angezansi yezwekazi le Africa, eyeSADC, izaqhuba umhlangano wesiphangiphangi ngolweSine eDar Es Salam eTanzania wokuhlaziya umumo kwele DRC lase Madascar.
Izizalwane zeZimbabwe zikhuthaza linhlanganiso ukuthi ingatshiyi udaba lweZimbabwe phandle ibambe ngamandla amabandla ezombusazwe ukuthi angabi lokhe ebuyisela muva ukulotshwa kwesisekelo sombuso esitsha ukuze abantu basivotele kukhetho lweReferendum.
Ngokutsho kombiko owethulwe lugatsha olubona ngokudlelana kweSouth Africa lamanye amazwe, uMongameli Jacob Zuma wakwele South Africa nguye okhokhela iqula lelizwe lakhe eliyangena lumhlangano edolobheni leDar Es Salam kweleTanzania.
Kulo umhlangano kuzakwethulwa imibiko emayelana lokugcwaliswa kwezinqumo zenhlanganiso yeSADC ezethulwe emhlanganweni walinhlanganiso owenziwe khonale eTanzania ngoMpalakazi nyakenye.
Kubika intathelizindaba yeStudio 7 uBenedict Nhlapho osipha loludaba eseJohannesburg kwele South Africa.
Udaba lukaBenedict Nhlapho lomhlangano weSADC


text:
Kutholakale umndeni ushonile eJapan
2012-11-16 10:01
Tokyo - Kutholakale amalungu ayisihlanu omndeni eshonile, okubalwa nezingane ezintathu ezincane, evenini enkabeni yeJapan nokubukeka sengathi bazibulele, kusho amaphoyisa ngoLwesihlanu.
Indoda nowesifazane, abeseminyakeni eko-30 ubudala, nezingane zabafana ezineminyaka emithathu, emihlanu neyishumi ubudala -- batholakale ngoLwesine emotweni eFujinomiya, kusho isikhulu samaphoyisa kuleli dolobha.
Laba kusolakala ukuthi babulawe yi-carbon monoxide ngemuva kokushisa amalahle ngaphakathi emotweni.
"Siyaphenya ngalesi sigameko kanti kusolakala ukuthi umndeni uzibulele njengoba ushiye nencwajana," kusho okhulumela amaphoyisa.
- Landela
IzindabaNews24 kuTwitter
- SAPA


text:
Makubikwe ngenkohlakalo - Manuel
2012-12-19 10:48
Bloemfontein - Izintatheli ezinolwazi ngenkohlakalo kumele zibike ngalo ezikhungweni zezomthetho ezifanele, kusho lowo onguNgqongqoshe eHhovisi likaMengameli uTrevor Manuel ngoLwesithathu.
“Kumele bajeze labo abenza inkohlakalo. Uma unolwazi oluthile ungalugodli, kepha luyise ezikhulwini ukuze lusukunyelwe.
“Wena njengesakhamuzi kungumsebenzi wakho lokho,” etshela izintatheli esidlweni sasekuseni seProgressive Business Forum
eMangaung.
Lesi sidlo besisingethwe yiPBF engqungqutheleni eqhubekayo ye-African National Congress eMangaung.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-YCL igxeka abangathembi uZuma ePhalamende
2012-11-09 16:40
Johannesburg - Inhlangano iYoung Communist League isizwakalise ukuthukuthela ngokusayinwa kwesivumelwano samaqembu ezombusazwe athi awamethembi uMengameli uJacob Zuma.
Amaqembu aphikisayo ahlanganisa iDemocratic Alliance, Congress fo the People, Inkatha Freedom Party, namanye amaningi, asayine phansi ezwakalisa ukuthi awamethembi umengameli.
"Sixakekile ngale mizamo ye-DA nabangani bayo yokuzama ukuchitha umengameli," kusho umkhulumeli we-YCL uKhaya Xaba.
"Lokhu kwenza kuyaxaka kunjalo akunasidingo. IPhalamende kumele engabe libheke izinto ezizosiza kuyiwe phambili njengezwe, kuhanjiswe izinsiza kubantu kuphinde kuthuthukiswe imiphakathi. Kumele kuyekwe ukunakwa konontanda kubukwa abafana noMosiuoa Lekota weCope," kusho uXaba.
I-YCL iphinde yazwakalisa ukwethemba kwayo uZuma nobuholi bakhe.
"Sithanda ukucacisela abahlali baseNingizimu Afrika ukuthi zihlelekile izinto kumbimbi futhi asikho nesincane isidingo sokutatazela. Amaqembu lawa angaziwa nokwaziwa avote kanye ne-DA kumele ayeke ukuzixaka ngezinto ezingawadingi, kumele anake inkinga yokulahlekelwa ngamalungu eyenzeka emaqenjini abo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kubavule amehlo ukudliwa yiPiratesComment on this story
MBONGISENI BUTHELEZI
Ebika eseGoli
USEVEZE ukuthi ukudliwa yizimbangi zabo ezinkulu, i-Orlando Pirates, kubavule amehlo umdlali wasesiswini weKaizer Chiefs uJosta Dladla.
Ukhuluma kanjena nje lo mdlali iChiefs idliwe kabuhlungu isithembile ngesikhathi ibhekene nePirates emdlalweni weCarling Black Label Cup lapho ishaywe khona ngo 5-4 kumaphenathi kulandela igoli likaBenni McCarthy alishaye ngomzuzu wokugcina yalinganisa iBucs.
AmaKhosi anomunye umdlalo onzima ngeSonto lapho ezobhekana khona neMamelodi Sundowns koweMTN 8 quarter final eLoftus Stadium, eTshwane.
“Emdlalweni wethu nePirates sidlale kahle sase siyalala ngasekugcineni umdlalo usuzophela. Lokhu kwenze ukuthi basebenzise lelo thuba ukuthola ithola igoli lokulinganisa elisifake enkingeni. Leli goli likaMcCarthy (Benni) lisithene amandla,” kusho uDladla.
“Besingalilindele ngempela ngalesi sikhathi alishaye ngaso uma ubheka umsebenzi onzima ebese siwenzile ngalolu suku. Sizosebenzisa loya mdlalo ukuthi sinqobe umdlalo wethu neSundowns ngempelaSonto. Sivuleke amehlo, ngeke sikuphinde esikwenzile kuPirates. Sizoya kulo mdlalo olandelalyo ukuyolwela ukunqoba.”
Uthe isikhala sikaTinashe Nengomashe, osanda kushiya kuChiefs, asibonakali esiswini ngoba kunabadlali abahle abathathe indawo yakhe.
“UNengomashe unesipiliyoni kodwa okwamanje mina angisiboni isikhala sakhe ngoba uNkosi (Siyabonga) ungidlalela kahle noReneilwe Letsholonyane kanti baxhumana kahle nami. NoNkosi ngeke usibukele phansi isipiliyoni sakhe, ungumakadebona ebholeni lalapha ekhaya kanti uke wadlala naseGermany,” kusho uDladla.
Khonamanjalo isibabuli somdlali weSundowns uSurprise Moriri uthe bafuna ukumangaza iChiefs kulo mdlalo wabo wangeSonto.
“Sizokwenza konke ekusemandleni ukuthi siqede le nto yokuthi thina sihlale sishaywa yiChiefs. Bazomangala ngoba sizowuthatha lo mdlalo bengalindele. Bangakhohlwa ukuthi njengoba nabo befuna ukuwina nathi kunjalo,” kusho uMoriri.
Uphinde wancoma abadlali abasha eqenjini wathi babukeka bethembisa kakhulu.
“Ngiyethemba ukuthi bonke abadlali abasayinisiwe bazoba wusizo eqenjini. U-Edward Manqele ubukeka engumuntu ozokwenza umonakalo uma sidlala neChiefs kanti noThamsanqa Sangweni ubukeka emuhle lapha esiswini,” kuphetha uMoriri.
ISundowns ikhishwe yiPirates kulo mqhudelwano kuma semi-final ngonyaka odlule njengoba neChiefs ishaywe yiwona amaBhakabhaka kowamanqamu.
Isiyonke imidlalo yeMTN 8 ngempelasonto imi kanje:
Kusasa:
Pirates v Celtic (Orlando Stadium, 7.30pm)
NgoMgqibelo:
SuperSport United v Free State Stars (Peter Mokaba Stadium, 3pm)
NgeSonto:
Sundowns v Chiefs (Loftus Stadium, 3pm)
Swallows v AmaZulu (Dobsonville Stadium, 3pm)
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bazoxoshwa abafundi abadla izidakamizwa
2013-01-21 14:03
Johannesburg - Abafundi abatholakala ukuthi basebenzisa izikhuthazi ezingavumelekile emidlalweni yezikole bangase babhekane nokuxoshwa ezikoleni, kusho iSA Institute for Drug-Free Sport (SAIDS) ngoMsombuluko.
Isikhulu uKhalid Galant uthe lesi sikhungo sinezinhlelo zokuhlola abafundi ezikoleni ngemizamo yokuqeda nya ngalo mkhuba osudlangile wokudla izikhuthazi.
"Sizama ukusindisa izimpilo zezingane siphinde sizenze ziqonde izingozi ezikhona ngokusebenzisa izidakamizwa."
Uthishanhloko angayalela ukuba umfundi noma abafundi bahlolwe uma kusolakala ukuthi basebenzisa izidakamizwa ezingavunyelwe.
Icala lobe selibhekiswa kwabeSAIDS, nezobe isithumelela ozohlola umfundi, kubuka uthisha noma isikhulu sesikole nomzali abanobulili obufanayo nobomfundi ukuze bezoba ngofakazi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuqubuke impi eCairo
2012-12-07 10:00
Cairo - Kuqubuke impi eCairo, ngoLwesine, ngemuva kokuthi uMengameli waseGibhithe uMohamed Morsi, ethule inkulumo enqaba ukuhoxisa amandla azithwese wona.
Amaqembu ahlanganisa awamalungelo abantu, amaqembu aphikisayo kanye neqembu lamaSulumane, eliholwa nguMorsi, abhekene ngeziqu zamehlo kulandela ukuthi uMorsi eshintshe uMthethosiseko, wabuyisela ngakuye wonke amandla.
Enkulumweni ayethule kumabonakude, uMorsi uthe uzoqhubeka nokuphasisa uMthethosisekelo mhlaka-15 Disemba, wathi ngemuva kokuthi usuphasisiwe kuzomele wonke umuntu awuthobele.
Ngemuva kokuthula inkuklumo, kutheleke ababhikishi enhlokodolobha iCairo, ezindlini zombuso weqembu elibusayo iMuslim Brotherhood.
"Izigelekeqe ezibalelwa ku-200 zigasele ezindlini zombuso. Sizame ukuzivimba ekutheni zingene, kube nomdonsiswano kwaqubuka nomlillo," kusho okhulumela iBrotherhood, uMahmud Ghozlan.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Ama-Durbanites asebenzisana noDJ
UMA konke kuhambe kahle ngoMeyi izobe isitholakala ezitolo i-albhamu entsha yama-Durbanites okuyiqembu le-kwaito laseThekwini elalaziwa ngeZinkwezeli phambilini, njengoba bezosebenzisana noDJ Cleo nabanye abasezingeni eliphezulu.
Leli qembu elakhiwe nguThulani “ Zonda” Dlamini, Mxolisi “DJ Rocker” Miya noScelo “Trouble” Maphumulo.
Sekukaningi leli qembu lihlanganisa izingoma nabaculi asebemnkantshubomvu njengoba engekho ongayazi ingoma yabo yokuqala eyashisa izikhotha neyaba ku-albhamu yabanye abaculi baseThekwini, oBenzy noMzakes, eyayithi Amaqola kanti noMgarimbe wasebenza nabo engomeni yakhe ethi Amawala.
UDJ Rocker ongelinye ilungu laleli qembu, uthe basamatasa okwamanje bapheka izingoma zabo ngoba abafuni kwenzeke ngisho iphutha elincane ngokuphuma kwale albhamu.
“ Sifuna ukungabaphoxi abalandeli bethu kule albhamu kanti sithemba ukuthi ngeke kwenzeke njengoba bebaningi abaculi no-DJ asebemnkantshubomvu esisebenze nabo kuyona,” kusho uMiya.
Uthe phakathi kwalabo DJ kubalwa uCleo, uMzi ophinde abe ngumnikazi wezaseMzini okuyinkampani eliqopha ngaphansi kwayo leli qembu, abanye babaculi baseKalawa Jazmee, uThab’sile, DJ Nko noDJ Gukwa kanye nabanye.
UTrouble uthe okwamanje abakafuni ukuphumela obala ngohlobo lomculo oluzotholakala kule albhamu kodwa kuzoba yingxube ye-kwaito nolunye uhlobo lomculo.


text:
From Community Memory
Ukugana akuyona into engaphathwa kalula, udaba lwakho luphathwa ngesizotha ngoba luwudaba oluthinta abalele, abangasekho. Kulungiswa igobongo lobulawu obumhlophe. Leli gobongo lobulawu obumhlophe liletha inhlanhla, ligeza igazi lenze lowo muntu olidlayo abe newozawoza. Inkolelo yamaZulu ithi zonke lezi zinto ziyokwenzeka ngenxa yalo leligobongo. Ngalobu bulawu kuyagezwa, buyaphuzwa, kuyaphalazwa kubuye kuchathwe ngalo.
Izinhlobo zobulawu
Ubulawu benhlanhla: omadlozana novelabahleke ukuze abakubo bamhaqe, bamenzele inhlanhla emhlophe. Uyagcatshwa, ugedla, aqiniswe, aphalaze, achathe, agqume, akhiphe isidina. Njengoba umuzi nomuzi unogedla lwawo kusetshenziswa lona kulo
msebenzi.
Ubulawu lobu bungumuthi omkhulu noyigugu kithi kwaZulu. Ngumuthi lona owaziswa kakhulu yizigaba ezahlukahlukene zesizwe. Ubulawu lobu buthintene kakhulu nabaphansi. Lelo themba lobulawu limi njalo kuze kube namuhla. Yingakho abazali bekhaya bengenakho okunye abangaqinisa ngakho umntwana wabo ikakhulu njengoba esehamba nje eseyobhekana nempilo entsha endaweni entsha. Baye bacabange ngabo ubulawu lobu ukuqinisa umntwana wabo. Budlelwa endlini yangenhla endlini yezinyanya. Ubulawu benza igazi lomuntu lithandeke yena-ke untombazane uyothandeka kumyeni wakhe nakubantu bomuzi, angabi nesinyama namashwa nesidina. Insizwa ephalaza ngobulawu obumhlophe ingufulathela zimbuke, ibe newozawoza.
Phakathi kwalemithi kukhona ovelabahleke, umzaneno, uvuma omhlophe, inguduza kanye nengwavuma. Kubuye kuthathwe nomqoqongo, ubhubhubhu noqhume, umame othethayo. Budliwa yibo bobabili laba abazoganana. Insizwa ezoganwa idla obayo, nomalokazana naye udla obakhe kubo.
By: Sbo Dladla
Reference: Mr G.C Cele, Inanda, Ohlange


text:
Lihoxisiwe elokudlwengulwa kwesalukazi, 94
2012-10-16 10:01
Durban - Ligcine ngokuhoxiswa icala ebelibekwe owesilisa nowayesolwa ngokudlwengula isalukazi, 94, eNkantolo yeMantshi yaseNew Hanover, kubika iThe Witness ngoLwesibili.
Lo wesifazane wadlwengulwa esekhaya lakhe kwaSwayimane, ngasedolobheni oZwathini, KwaZulu-Natal ngoJulayi 21.
Imiphumela yolibofuzo (DNA) itshengise ukuthi uNtuthuko Ndlela, 28, akuyena umenzi wobubi, kodwa usazobhekana necala lokugqekeza elihlobene nesinye isigameko.
Icala loMbuso belincike ebufakazini bukamzukulu kagogo, nokunguyena owakhomba uNdlela.
UNdlela waliphika icala ngesikhathi efaka isicelo sebheyili ngo-Agasti.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzojeziswa umfundi ongqimuze uthishaComment on this story
MHLENGI SHANGASE
UZOTHATHELWA izinyathelo yisikole afunda kusona umfundi wase-Usizo High eMsinga ogingqe ngequpha uthisha wakhe ngoba bengazwananga.
Lo mfundi kuthiwa ushaye lo thisha wangeniswa esibhedlela ngemuva kokungaboni ngaso linye ngeledlule.
Okhulumela uMnyango wezeMfundo, uMnuz Sihle Mlotshwa, uthe lesi sehlakalo esibashaqisile senzeke ngoLwesibili olwedlule lapho umfundi emane wavulela ngenduku kulo thisha wesilisa.
Uthe bayaluphenya lolu daba kanti abazali nothishanhloko bamvakashele lo thisha esibhedlela, wathi isikole sizomthathela izinyathelo lo mfundi.
“Asikwazi ukuthi singaba nezimo ezinje ezikoleni. Isikole sizomthathela izinyathelo silandela imithetho nemigomo ebekiwe. Izikole yindawo yokufunda nokufundisa abafuna ukugcwaneka abahambe bayokwenza kwenye indawo,” kusho uMlotshwa.
Yize induku seyavalwa ezikoleni zakuleli kodwa othisha nothishanhloko basaqhubeka nokushaya abafundi, abanye sebakhonjwa nendlela, abanye bazobhekana nokuqondiswa kwezigwegwe ngoba akuvumelekile ukushaywa kwabafundi.
Kothisha abangu-70 abaphenywa wuMnyango ngokungaziphathi kahle, abahlanu baphenywa ngamacala okushaya abafundi, abathathu abasebenzisa induku, abayisithupha okulala nabafundi, abayisishiyagalolunye abaneziqu ezingombombayi, abane ngokulwa esikoleni.
Kwelokushaywa kwabafundi uMlotshwa uthe, kusuka nyakenye kuze kube yimanje sebephenye amacala ayisishiyagalombili othisha abashaya abafundi.
“Abahlanu sabakhomba indlela, oyedwa wanikwa isexwayiso sokugcina, ababili bazobhekana nokuqondiswa izigwegwe. Amacala okushaywa kwabafundi awabikwa kakhulu eMnyangweni ngaphandle uma umfundi elimale kakhulu,” usho kanje.
Uthe lezi zibalo kungenzeka ukuthi azisho into okuyiyona eyenzekayo ezikoleni zesifundazwe ngoba azibikwa lezi zehlakalo.
Uthe: “Sithanda ukuxwayisa othisha nothishanhloko abasaqhubeka nokushaya abafundi ukuthi abakuyeke lokhu ngoba uyaxoshwa ngisho ukuxoshwa emsebenzini.”
Phambilini uMnyango wachithwa yinkantolo waphoqwa ukuba ukhokhe izindleko zecala lomfundi owalimala ehlweni ngesikhathi eshaywa nguthisha. UMlotshwa uthe bayasihlonipha isinqumo senkantolo futhi abazimisele ukusiphikisa, wathi uma kuwukuthi uMnyango uyiswa enkantolo ngenxa yokushaywa kwabafundi, lowo thisha kumele azi ukuthi uzoyikhokha imali yoMnyango yasezinkantolo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Amaphoyisa aboshelwe inkohlakalo
2013-02-14 12:02
Durban - Amaphoyisa amabili asekhalelwe ngamasongo kaSogomyela ngemuva kwezinsolo ezithi afuna ukukhokhelwa imali kuze ezonyamalalalisa idokodo.
Amaphoyisa asebenza esiteshini eBayview, eChatsworth, aboshwe ngoLwesithathu ebusuku, kusho okhulumela uphiko oluphenya amacala amaphoyisa i-Independent Police
Investigative Directorate (IPID), uMoses
Dlamini.
Abasolwa bafuna ukugwazelwa ngo-R3 500, beyifuna kumlisa owaphula umyalelo wenkantolo, nowabe ebhekene necala lokushaya nokukhomba othile ngesibhamu.
Indoda lena, yabe isifaka icala kwabe-IPID.
Amaphoyisa aboshiwe asesebenzele umbutho iminyaka engu-30, kulindeleke avele ngaphambi kweNkantolo yeMantshi yaseChatsworth ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
ISundowns ibambe umoya ngabalimele
2013-02-22 14:02
Pretoria - IMamelodi Sundowns ilinde ukuhlolwa kwabadlali abane abahamba phambili abathole ukulimala ngaphambi komdlalo weNedbank Cup ne-Ajax Cape Town kusihlwa, kubika iKickOf.com.
UTeko Modise, Anthony Laffor, Method Mwanjali noJabulani
Shongwe bathole ukulimala okungatheni ngesikhathi iSundowns idlala neGolden
Arrows koweligi, bajoyine oCalvin Marlin, Dennis Onyango, Lebohang
Mokoena, Ramahlwe Mphahlele noPunch Masenamela nabo abasalulama.
“Udokotela weMamelodi Sundowns uhlalelwe umsebenzi onzima wokuhlola abadlali bakaPitso Mosimane ngaphambi kokweNedbank Cup Last 32,” kubika iqembu ku-website yalo.UShongwe ulimale onyaweni, kodwa i-X-ray iveze ukuthi “ukulimala kwakhe akukubi njengoba bekucatshangwa".
ULaffor uthole ukulimala ezimbanjeni, uModise edolweni kuthi uMwanjali yena washayeka esinqeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
'Kungukumosha isikhathi ukuncenga uSurman'
2012-11-13 12:01
Johannesburg - Umqeqeshi weBafana Bafana, uGordon Igesund, uthi ulahle ithemba ngoAndrew Surman kungakapheli nemizuzu emihlanu ehlangene nalo mdlali weNorwich City, kubika iKickOff.com.
USurman useke wadlalela iqembe laseNgilandi labangaphansi kweminyaka engu-21 kanti ngokusho kuka-Igesund, akazimisele ngokudlalela iBafana Bafana.
"Ngicabanga ukuthi bekuwumsebenzi wami ukuhlangana noSurman kodwa kuthe ingakapheli nemizuzu emihlanu kuya kweyisithupha ngabona ukuthi ngizimoshela isikhathi nje," kusho u-Igesund.
"Angicabangi ukuthi ukhombise ukuyithanda eyokumcabanga kwami. Ngokwami ngeke ngimgxeke yena. Wazalelwa lapha, kodwa kufana nokuthi ungowaseNgilandi," kusho yena.
USurman wazalelwa eGoli eminyakeni engu-26 eyedlule, lapho abazali bakhe abangabaseBrithani ababehlala khona ngesikhathi ubaba wakhe esebenzela inkampani yomshwalense.
U-Igesund uyavuma ukuthi akusizanga ngalutho ukuzama ukuncenga uSurman ukuba adlalele iBafana.
"Ngicabanga ukuthi ukuba ngizamile ukumncenga bekuzofika lapho ecabanga khona ukuthi simncengile ngakho angicabangi ukuthi ngifuna akuba nabadlali abazocabanga kanjalo bezitshela ukuthi basenzela umusa... Ngase ngikhetha ukumyeka."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Siphelile isithwathwa: Izangoma zezulu
2011-07-27 09:38
Johannesburg - Izangoma zezulu zithi sekuphelile ukuwa kwesithwathwa nokuholele ekuvalweni kwemigwaqo emikhulu kuleli njengoba kulindeleke ukuthi izulu liphenye kungekudala.
"Kuphele izolo ebusuku ukuwa kweqhwa," kusho isangoma sezulu seSA Weather Service, uPuseletso Mofokeng ngoLwesithathu.
UMofokeng uthe kungalindeleka izimvula ogwini oluKwaZulu-Natal phakathi kweTheku neKosi Bay ngoLwesithathu ekuseni, kodwa lizoqala liphenye emini.
"Ngeke linethe ezingxenyeni eziningi zakuleli."
ELesotho kusazobanda kodwa akulindelekanga kuwa kwesithwathwa.
"Emini ngoLwesine kungase kube nomoya obandayo ohelezayo eWestern Cape nasezingxenyeni eziseningizimu yeNorthern Cape," kusho uMofokeng.
Kodwa abantu kumele bazilungiselele impelasonto ebandayo kulona lonke leli.
- “Like” ikhasi lethu ku-Facebook ukuze ukwazi ukujoyina inkulumo ngolimi lwakho
- Landela IzindabaNews24 kuTwitter
- SAPA


text:
Kuboshwe ababhikishi eMpumalanga
2012-06-01 15:25
Johannesburg - Balinganiselwa ku-45 abantu ababoshiwe embhikishweni onodlame obuqhubeke eBarberton, eMpumalanga ngoLwesihlanu, kusho amaphoyisa.
Amaphoyisa asebenzise isisi esikhalisa unyembezi ehlakaza abahlali ekade bezama ukushisa izitolo zabokufika, kusho uSergeant Gerald Sedibe.
Uthi ababhikishi bavale imigwaqo bashisa namathaya.
Abahlali bathi inyuvesi ekuthiwa izokwakhiwa eWhite River, kumele yakhiwe eBarberton.
Kuthiwa bakholwa wukuthi lokhu kuzokwenza ngcono izinga lokushoda kwemisebenzi.
ababoshiwe bazovela enkantolo maduzane.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kuzophekwa uMalema ngemibuzoComment on this story
CELANI SIKHAKHANE
OWAYENGUMENGAMELI we-ANCYL uMnuz Julius Malema kulindeleke ukuthi ahlangane nezakhamizi zaKwaZulu-Natal nalapho kuzobe kubhungwa khona ngodaba lobuholi ngaphansi kwenkundla ehlelwe yisikhungo sokucobelelana ngolwazi iXubera Institute.
UMnuz Xolani Dube weXubera Institute okuyiyo ememe uMalema uthe inhloso yabo wukuthi abantu bathole ukucaciseleka kulo mholi ngokuthi kanti ngumuntu onjani okufanele aphathe leli zwe.
“Inkinga ekhona ngoMalema ngukuthi zolo lokhu ubegqugquzela abantu ukuthi baseke uMnuz Jacob Zuma ekutheni abe nguMengameli wakuleli, ubephinde afunge agomele ukuthi uyokufa nokufa ngoZuma noma abulale kodwa manje usejikile usethi uyazisola useyamgxeka usembiza ngazo zonke izinto ezimehlisa isithunzi. Yingakho sithathe isinqumo sokuthi simbize azochazela abantu ukuthi hlobo luni lomholi oludingekayo njengoba abantu sebedidekile ngaye ngenxa yokujikela kwakhe abaholi,” kusho uDube.
Uthe kuzokhumbuleka ukuthi noMnuz Thabo Mbeki wayefana neqaqa kuMalema ngesikhathi kuyiwa ePolokwane kodwa manje usembona njengomuntu obalulekile noqotho ebuholini bakuleli yize ayemhlambalaza emthuka.
UDube uthe le nkundla yokucobelelana izoba seGateway, eThekwini, esakhiweni esibizwa ngeLiberty lapho abantu bezokwazi ukubhekana ngqo noMalema bamphonse imibuzo.
Uthe lokhu kuzokwenzeka ekupheleni kwale nyanga ngoJulayi 31.
Lesi sikhungo sivamisile ukumema abantu abahlonishwayo kwezombusazwe nabahlaziyi ukuthi bazocobelelana ngolwazi nezakhamizi ikakhulukazi ezindabeni ezisuke zithinta ngqo umphakathi ezenzeka manje.
UDube uthe bakholwa wukuthi abantu sebeyadinga ukwazi ukuthi uMalema uyinhloboni yomuntu njengoba eguquka zonke izinsuku ngezinkulumo zakhe.
UMalema uxoshwe kuKhongolose ekuqaleni kwalo nyaka ngemuva kokuthi ikomiti lokuqondisa izigwegwe limthole enecala lokudala uqhekeko eqenjini nokusabisa ngokuvukela umbuso waseBotswana .
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kunomkhonyovu ngobulungu be-ANC e-E Cape
2012-11-07 08:19
Johannesburg - I-ANC eEastern Cape ikholelwa ukuthi kunomkhonyovu okhona ohlelweni lwezibalo zamalungu nokuthi kudingeka kwenziwe izinguquko ezithile, kubike iDispatch Online ngoLwesithathu.
Isifundazwe sizofaka isicelo engqungqutheleni yeqembu ezoba ngoDisemba eMangaung sokuba kusetshenziswe uhlelo lwamakhadi oluzosiza amalungu amasha eqembu abe nobufakazi bobulungu, kusho okhulumela i-ANC esifundazweni, uMlibo Qoboshiyane.
Isifundazwe silahlekelwe amalungu angaphezulu kuka-35 000 ngemuva kocwaningo lwamabhuku.
UQoboshiyane uthe uhlelo olusetshenziswayo okwamanje luyenzeka umkhonyovu njengoba imininingwane yamalungu igcinwa wonobhala bamagatsha okungenzeka banyamalale nayo.
Lokhu kwenza kube nzima ukubamba imihlangano yamagatsha ngoba akukho okucacisa ngokweqiniso ukuthi obani okumele babambe iqhaza emihlanganweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UDe Sa uvuma ingcindezi yowomkhaya
2012-12-06 12:02
Johannesburg - Umqeqeshi we-Orlando Pirates uRoger de Sa uyavuma ukuthi umdlalo wabo womkhaya ozoba ngempelasonto ubusemiqondweni yabo emdlalweni wangoLwesithathu ebusuku abawudlale ngokulingana ngo 0-0 neChippa United.
AmaBhakabhaka awadlalanga neze kahle e-Athlone Stadium, njengoba ehlulekile ukwakha amathuba amaningi, nokuholele ekutheni asalele ngemuva ngamaphuzu amathathu ezimbangini iKaizer Chiefs.
UDe Sa uyavuma ukuthi kungenzeka ukuba umdlalo abazowudlala naMakhosi eSoccer City uphazamise abadlali bakhe.
"Besiwucabanga kakhulu umdlalo womkhaya,” kusho umqeqeshi.
"Ngonyaka odlule seza lapha sahlulwa ngo 3-0 sidlala neSantos ngaphambi komdlalo wethu neziMpofana.”
Uqhube wathi: "Kuningi okungasihambelanga kahle; senze izinguquko kodwa sangadlala kahle njengokujwayelekile. Kodwa ngiyayibongela iChippa … idlale ngokuzimisela yasithwalisa kanzima, okumele sizibuze khona ukuthi sinqobe iphuzu elilodwa noma siphunyukwe amaphuzu amabili?
“Uma ngibheka nje umdlalo wonke, ngicabanga ukuthi sikwazile ukunqoba iphuzu. Bekubalulekile ukuthi singahlulwa ngaphambi komdlalo womkhaya.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
HARARE—
Ele Melika lithi liyakhathazeka ngokuqonga komumo wodlakela eZimbabwe ngesikhathi leli lizwe libhekane lokhetho lisithi nxa ungaqhubeka ulakho ukuphazamisa impumela yokhetho. Linkuthazo iphume emhlanganweni kamsekeli kanobhala obona ngobudlelwano lamanye amazwe leMelika awenze lentathelizindaba eHarare ngolweSihlanu.
Iqula leziphathamandla zeMelika elethekelela eZimbabwe litshele umhlangano lentathelizindaba emahofisini esigaba sesigodlo seMelika esibona ngobudlelwano lozulu eHarare ukuba eleMelika lidaniswa yikubona udlakela lulokhe luqonga njalo lama pholisa esebenza esekela ibandla elithile lezombusazwe ethi lokhu kungaqubeka kungaphazamisa impumela yokhetho olukhululekileyo.
Ummeli weMelika eZimbabwe uMnumzana Bruce Warton wazise ukuba ukwethekelela kwalezi ziphathamandla kuleli, kuyimizamo yesigodlo sakhe yokuba kube lokukhulumisana lokuthuthukiswa kobudlelwano phakathi kwelizwe lakhe lele Zimbabwe. Lezi ziphathamandla zibambe imihlangano loMongameli Mugabe kunye lenhlanganiso ezizimeleyo kuleli.
Kubika intathelizindaba yeStudio 7 uMark Peter Nthambe osethulela loludaba.
Udaba lukaMark Peter Nthambe lokukhathazeka kweMelika ngodlakela eZimbabwe


text:
Bawu-1 200 abafe ezingoziniComment on this story
NONTUTHUKO NGUBANE
BAFA ngobuningi abantu bakuleli ezingozini zomgwaqo. Isibalo sesifike kwabangu-1 200 abashone emgwaqweni selokhu kuqalwe amaholidi kaDisemba.
I-Road Traffic Management Corporation (RTMC) ngoMsombuluko iveze ukuthi isibalo sabashonile sesifinyelele kwabawu-1 200.
Okhulumela i-RTMC, uMnuz Ashref Ismail, uthe bangu-1 207 abantu ababulawe yizingozi zomgwaqo ezingu-1 006.
Ingozi esanda kwenzeka yenzeke eMountain Rise, eMgungundlovu, lapho kushone khona ababili ngaphambi kwamahora ambalwa kungeniwe onyakeni omusha izolo.
Ingozi yenzeke ngesikhathi kushayisana izimoto ezimbili, kushona abantu ababili, kulimala kanzima abathathu. Kuthiwa kubonwa ngokusa kubona esibhedlela esiseMgungundlovu.
Ngokusho kwabezimo eziphuthumayo i-ER24, ingozi yenzeke ngo--2.30 kuManning Road.
Okhulumela abezimo eziphuthumayo, uMnuz Derrick Banks, uthe bafike selidume ladlula.
“Ngesikhathi sifika endaweni yesigameko, izimoto ezimbili ezincane bezilimele kakhulu zimi phakathi nomgwaqo. Ababili bebevaleleke ngaphakathi, kwenye imoto abebephakathi bese belimele ngokweqile baze baphangalalela khona endaweni yesigameko,” kusho uBanks.
Abathathu abebehamba ngenye imoto balimale kanzima basikeka emhlane nangasemuva baphinde basikeka kwamanye amalunga omzimba. Kusolakala ukuthi kukhona namathambo aphukile.
Kuze kwadingeka ukuba befakwe emshinini wokulekelela ukuthi baphefumule ngaphambi kokuthi baphuthunyiswe esibhedlela.
Amaphoyisa athe asaphenya ngembangela yale ngozi.
Imizamo yokuthola amagama abashonile ibhuntshile ngoba kukhona amalungu omndeni abengakaziswa ngesigameko.
Ngokuthola kweSolezwe ngelinye lamaphoyisa afike kulesi sigameko kodwa elingagunyaziwe ukuphawula, kunezinsolo zokuthi bebephuma ezindaweni zobumnandi ukuyogubha ukuqala konyaka omusha.
Lesi sibalo esiphezulu sabashona emgwaqeni besingakahlukaniswa ngezifundazwe ukuthola esihamba phambili.
“Kuzobonakala uma sekubuyelwa ezikoleni ukuthi yisiphi isifundazwe esibe nezingozi eziningi,” kusho u-Ismail.
Kusukela ngoMsombuluko amaphoyisa abeqaphe ngeso lokhozi emgwaqweni ikakhulukazi eGoli njengoba abantu bebevakasha ezifundazweni ezahlukene.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bazojeza abazodlalela kuma-toll gate - Uhulumeni
2012-11-29 08:13
Johannesburg- Noma ngabe ngubani ozocekela phansi impahla uma sekuqhubeka imashi emelene nokusebenza kwama-etolls uzowukhomba umuzi onotshwala, kusho uhulumeni ngoLwesine.
"Uhulumeni ucela ukuthi ababhikishi babonakalise ilungelo labo lokumasha bakhumbule nokuhambisana nomthetho," kusho okhulumela uhulumeni uThabo Masebe.
Lesi sexwayiso silandela imibiko yokuthi uNobhala weCosatu esifundazweni iGauteng uDumisani Dakile ethe bazocekela phansi ama-toll gate uma uhulumeni ehluleka ukubalalela ekutheni baluyeke lolu hlelo.
"Ngicabanga ukuthi uhulumeni uma usishaya indiva, abantu bazophoqeleka ukuthi bawacekele phansi lama-toll gate," esho ngoLwesithathu.
Ekhuluma nabe-EyeWitness News ngoLwesine, uDakile, uthe abantu abamuzwanga kahle, uthi yena uthe izikhulu zikahulumeni ezacekela phansi imizi yabantu eLenasia kumele zenze okufanayo ngama-toll gate.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Usekhona uMotlanthe kwezombusazwe - Umbiko
2012-12-19 10:41
Bloemfontein - Imibiko ethi uKgalema Motlanthe uzoshiya maduze kuhulumeni kumele ithathwe njengamahebezi, kusho isikhulumi sakhe uThabo Masebe ngoLwesibili ebusuku.
"Angikwazi lokho mina, akaze asho lutho," kusho uMasebe etshela iSapa.
"Kuthatheni njengamahlebezi. Okwamanje usayiphini likamengameli wezwe."
IJacaranda FM ngoLwesibili ebusuku ibhale enkundleni yokuxhumana iTwitter ukuthi kunemibiko ethi "uKgalema uzoshiya maduzane kuhulumeni".
Ngaphambilini, iNewsFire ibike ukuthi uMotlanthe wethule inkulumo yakhe engahleliwe engqungqutheleni ngoLwesibili ebusuku, evalelisa ngemuva kokuba sesikhundleni esiphezulu iminyaka engu-15.
Kwesinye isenzo esithuse abaningi, uMotlanthe wenqabe ukungenela esokuba yilungu lekomidi eliphezulu le-ANC.
Okhulumela i-ANC uJackson Mthembu uthe iqembu belingazi ukuthi uMotlanthe uhlela ukunqaba ukuba yilungu le-NEC.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzinikele osolwa ngelokudlwengula
2012-11-19 14:01
Johannesburg - Lowo osolwa ngokudlwengula uzinikele emaphoyiseni ase-Eastern Cape ngenxa yokuthi umphakathi ubungamnike kuphumula, kusho amaphoyisa ngoMsombuluko.
Kusolakala ukuthi le ndoda, 25, idlwengule isalukazi, 70, eDutywa ngoMgqibelo ekuseni, kusho uMajor Ernest Sigobe.
Ibe isigcinwa esitokisini njengoba kulindeleke ukuthi ivele enkantolo kungekudala ngecala lokudlwengula.
"Umphakathi uyanxuswa ukuba ubike ngalezi zigameko ungazithatheli umthetho ngezandla ngoba lokho kungase kuphazamise uphenyo," esho.
- Landela
IzindabaNews24 kuTwitter
- SAPA


text:
I-FNB imise isikhangisi esigxekwayo
2013-01-22 10:02
Cape Town - Ibhange elikhulukazi kuleli i-First National Bank, ebhekane nokugxekwa ngenxa yesinye sezikhangisi zalo, isikumisile ukusakazwa kwesikhangisi esiyiqhathe nophiko lwentsha eqenjini elibusayo.
Umbiko wabezindaba zeMail & Guardian, uthi ibhange alikhiphanga zizathu ngokumisa ukusakaza isikhangisi kanti umsakazo iRadio 702, umeme isikhulu sebhange uBernice Samuels, okhulume wathi: "Ngebhadi sikhethe ukuthi sikumise ukukhonjiswa kwesikhangisi, njengoba laba abakhuluma kuma-video besabela izimilo zabo."
Isikhangisi sebhange siyingxenye yomkhankaso webhange obizwa ngokuthi yi"You Can Help Campaign", lesi sikhangisi siveza izingane zesikole zifunda izifiso zazo ngezwe iNingizimu Afrika zigqamisa nomkhankaso webhange.
Omunye umyalezo uthi : "Izingqinamba angeke zixazululwe ngemali, ipolitiki engasho lutho, imibhikisho kanye nodlame. Zonke izinto ezinkulu esizenzizile sizenze ngokusizana."
Uphiko lwentsha lugxeke lesi sikhangisi lwathi "singukuvukela uhulumeni neqembu elibusayo".
Okhulumela i-African National Congress kuzwelonke uJackson Mthembu uthe iqembu lithukile ngesikhathi libona lesi sikhangisi, uthi iqembu nalo linezimvo ezifanayo nezophiko lwentsha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ugwetshiwe owesifazane ngelokubulala
2012-04-13 10:07
Cape Town - Unikezwe iminyaka engu-15 ebhadla ejele owesifazane eNkantolo eNkulu yaseWestern Cape ngokushaya abulale umshana wakhe, 7, ngesagila, kusho umbiko ngoLwesihlanu.
Iphephandaba iCape Times libike ukuthi uNonkholiso Skotha, 51,
utholwe enecala lokubulala uNtumeko Mboxi nelokulimaza nomfowabo, 11, uZama.
Ijaji eliyibamba uNalini Gangen ugwebe uSkotha iminyaka engu-18, kwathi emithathu yalengiswa iminyaka emihlanu.
Laba bafana babedlala ngaphandle komuzi wakhe eWorcester, eWestern Cape, ngoJuni 2010, ngesikhathi ebayalela ukuthi benze imisebenzi yasendlini.
Wathi ebuya ekuvakasheleni omakhelwane wathola umfowabo omdala kuphela, uMvuzo, abanye bengasabonwa.
Wabe esemthuma ukuthi ayolanda laba abancane.
"Ngashaya uNtumeko ngesagila, ngaze ngamyeka eseshonile," kusho uSkotha etshela inkantolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Asabisa ngokuteleka amaphoyisa eThekwini
2012-07-18 14:06
Johannesburg - Amaphoyisa kaMasipala waseThekwini asabisa ngokuthi azongena esitelekeni uma kuwukuthi ayixoshwa emsebenzini inhloko yamaphoyisa u-Eugene Nzama, kusho inyunyana i-SA Municipal Workers' Union, ngoLwesithathu.
"Sizobhikisha ngaphandle kwe-City Hall ngoLwesihlanu phakathi kuka-11:00 no-14:00," kusho uNobhala weSamwu esifundazweni uNkosenhle Madlala.
UMadlala uthe inyunyana ibambe umhlangano kwaboniswanwa, uthe ngoLwesihlanu angeke kuze kusetshenzwe.
"Siphezu kwemizamo yokuthola imvume yokubhikisha."
UNzama usolwa ngokungahambisi kahle izinto emsebenzini wakhe, osomatekisi bakhala ngokuthi umsebenzi wabo uyaphazamiseka ngenxa yakho ukungabi nesandla kukaNzama.
UMkhulumeli kamasipala uThabo Mofokeng uthe umasipala ubungakamukeli lutho oluvela ezinyunyaneni.
"Sizolandela lolu daba uma sesithole isikhalazo sezinyunyana."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ilungu leDa Babes limangaze abaningi lenza umkhuba wesintuComment on this story
SIZWE BLOSE
ITHIMBA lezokungcebeleka liphinde lavakashela KwaMakhutha naseMgababa lapho abaculi bekwaito bebenze khona imicimbi ehlukene. Ilungu leqembu lamantombazane aziwa ngamaDa Babes, uNcupha Mzimela kade yemuliswa. Le ntokazi yenze okungalindelekile kule ndima ngokuthi iziphathe kahle futhi izigqaje ngobuntombi bayo ize ifike eminyakeni engu- 21.
Lo mcimbi kade uhanjelwe nangumsakazi woKhozi FM ongaconsi phansi kubalandeli bamaskandi, uNgizwe Mchunu. Uphinde wabusiswa nawukuba khona kukaSbo Da Poet osezakhele udumo ngokuhaya izinkondlo ezinomlayezo.
Ithimba lidlulele kwaThokozani Zulu odume ngoT’zozo kwi-kwaito, yena ubehlabe izinkomo ezimbili kunabaculi noDJ kanjalo nosopolitiki nezikhulu zikahulumeni. UDJ Manace ujabulise abantu ngekwaito yakudala, iningi labantu lichazekile ngesikhathi esedlala ingoma kaProfessor noT’zozo ethi Woz’ eDurban. Kuphinde kwabathokozisa kakhulu abantu ukufika kweMalini eshaya ingoma ethi, Balele. Lo mcimbi uqale ngoLwesihlanu abantu bengena bephuma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Sebehlonziwe ababulawe ngamaphoyisa emayiniComment on this story
INTATHELI YESOLEZWE
SEBEYAZIWA abasebenzi basemayini iLomnin, eMarikana, eNorth West abadutshulwe bafa ngesikhathi besesitelekeni ngoLwesine.
Laba basebenzi abangu-34 bamenyezelwe izolo nguNgqongqoshe ehhovisi likaMengameli Jacob Zuma, uMnuz Collins Chabane, oqokelwe ukuhola ithimba longqongqoshe abajutshwe nguZuma ukuthi kube yibo ababhekana nendaba yalesi sibhicongo nalabo ababulewe kuso.
“Izidumbu zabo bonke laba abashonile zigcine zihlonziwe ukuthi ngezobani futhi badabuka kuphi kanti omunye wabo kutholakale ukuthi udabuka kwelinye lamazwe angaphandle,” kusho uChabane.
Laba basebenzi bashone ngeledlule belandela abanye abangu-10 okubalwa phakathi kwabo onogada namaphoyisa ashone ngaphambi kokuthi kube nesibhicongo sangoLwesine esidonse amehlo omhlaba.
Lesi siteleka simise yonke into kuleya mayini kangangokuthi nesimo sokubiza kwe-platinum siqalile ukuzwela ezimakethe zomhlaba njengoba le mayini yaseMarikana kuyiyo enkulu ekhiqiza i-platinum.
Abasebenzi kule mayini kuthiwa bebekhala ngamaholo befuna ukunyuselwa imali kusuka ku-R4 000 ngenyanga kuye ku-R12 500 ukuze bakwazi ukubhekana nezidingo zemindeni yabo.
Kumanje kunabasebenzi ababalelwa ku 260 ababoshiwe kanti bafuna ukuthola imvume enkantolo ukuze bakwazi ukuyongcwaba izihlobo zabo.
Laba basebenzi batholana namaphoyisa ngoLwesine kanti kukhalwa ngentelezi ababeyidlile okuyiyo okuthi-wa babekholwa wukuthi izokwenza amaphoyisa angababoni uma sebebhekene nawo .
UChabane uthe ikomiti longqongqoshe selihlanganile nabaholi bezenkolo bamahlelo ahlukene ukuze kukhulekelwe ukuthi simo eMarikana sibuyele kwesejwayelekile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Siqoqekile isilahla se-RenaultComment on this story
INSIZWA ebesinayo kwiTopGear ibuze ukuthi kungani njalo abahlaziyi nababhali bezimoto lapha eNingizimu Afrika bahlale njalo bencoma izimoto kodwa, abethuli bohlelo lweTopGear kube khona abazihlaba bazihlikize.
Ngimphendule ngokuthi ngokujwayelekile ukubona kwabantu akufani futhi okumele akuqonde ukuthi muva nje sekukhona ukusebenzisana okuningi phakathi kwezinkampani zezimoto. Okunye engimtshele khona wukuthi ezinye izimoto ezihlaziywa kwiTopGear zigcina zingafikanga kuleli.
Okunye engimtshele khona wukuthi nazo izinkampani zezimoto azisavele nje ziqhamuke nemoto kodwa esikhathini esiningi ziqale ngokuzwa amanzi ngobhoko kubantu ukuthi imoto enjani abangathanda ukuthi yakhiwe iphinde ibe nani. Bheka nje isilahla sakamuva senkampani yakwaRenault ukuthi basishintshe kanjani. Kuyacaca ukuthi bahlale phansi bawenza kahle umsebenzi wabo.
Nakuba lesi silahla sidlisela ogageni izimbangi zaso kodwa siyobe asenzi ubulungiswa uma sizosiqhathanisa nezinye izimoto esisesigabeni sazo.
Ubulungiswa esingabenza wukuthi siyiqhathanise nendala yakwabo engangenanga kahle kubantu. Uzoqaphela ukuthi lena idle ngokuba yinde ngoba ingu-4 485 mm okunyuke ngo-130 mm kwendala, yase iyandlaleka yaba ngu-2 609 mm kwi wheelbase, okukhule ngo-87mm.
Noma kwaRenault bethi isikhala ngemuva basandisile kodwa akukhona engikubonile ngesikhathi ngihamba ngayo.
Abantu abakhulile bathwala kanzima ngemuva. Noma ngihambe ngayo ibanga elingelide ngenxa yesimo sezulu kodwa ngiphoqile ukuyivula ngathola ukuthi kuthatha imizuzwana engu-22, bese kuthi ukuyivala kube imizuzwana engu-21 ngaleyo ndlela lokho kuyibeka ezingeni lezinye zezilahla ezivuleka zivaleke ngesivinini esikhulu.
Ngibuthandile ubuchwepheshe obusha kule Megane CC obubizwa nge-“short drop” obenza ukuthi amawindi anyuke wonke sakuvaleka. Lokhu kusiza ekutheni noma kukhona ozama ukufaka isandla emotweni angakwazi.
KwaRenault bazishaya isifuba ngokuthi lena inguganaboya yeslahla ukhakhayi lwayo inkampani iKarmann eyaziwa umhlaba wonke ngokwakha ukhakhayi oluqinile lwezilahla. Iyakwazi ukulayisha abantu abane bahlale ngokukhululeka noma mina kungeyiyo into engiyincomayo ukuthi islahla silayishe size sinyinyitheke ngale ndlela.
Isikhala sebhuthi asisimbi neze ngemuva ngoba uma ivaliwe isikhala siba ngu-417 dm3 kanti uma ivuliwe siba ngu-211 dm3.
Injini yayo engu-1.4 litre incane kodwa iwuhlobo lweTCe okumele (iTurbo Control Efficiency) okuyizinjini ezisanda kwethulwa ezimotweni zakwaRenault.
Le njini ikhiqiza amandla afinyelela ku-96kW kanye ne-torque engu-190Nm.
Ngebanga lika-100km isebenzisa uphethiloli ongu-7,3 litres. Iphuma ne-ABS kanye ne-electronic breakforce distribution, emergency Brake Assist ne-Electronic Stability Control. Iphuma ne-service Plan yeminyaka emihlanu emuva kokuhamba ibanga lika-100 000km kanye ne-warranty yeminyaka emihlanu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
IChiefs iyaziqhelelanisa noBobby
2012-08-17 10:13
Johannesburg - Ngemuva kokuthi imenenja yeKaizer Chiefs uBobby Motaung evele ngaphambi kwenkantolo mayelana namacala okukhwabanisa nokweba, iqembu selikubeke obala ukuthi alihlangene nalolu daba, lathi akusilo olweChiefs.
UMotaung udedelwe ngebheyili ka-R50 000 ekanye nomlingani wakhe uHerbert
Theledi.
Laba basolwa ngokukhwabanisa ngesikhathi behambisa amaphepha kwaSARS, befaka isicelo sokwakha inkundla yezemidlalo iMbombela.
Isitatimende esikhishwe yiqembu sithe: “Iqembu selingaqinisekisa ukuthi uBobby Motaung nomlingani wakhe uHerbert Theledi wenkampani iLefika Emerging Equity (Pty) Ltd, bavele ngaphambi kwenkantolo mayelana nezinsolo ezithi inkampani iLefika Emerging Equity
(Pty) Ltd ayihambisanga izinto ngendlela."
Icala lihlehlele umhlaka-15 Okthoba la khona abasolwa bezovela nomsolwa wesithathu uChris Grib.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Umunyu iJaji lihlola indawo yesigamekoComment on this story
BAWINILE NGCOBO
KUVUKE umunyu emndenini wephoyisa lase-Avoca Hills elabulawa likhulelwe nomyeni walo ngesikhathi iJaji elibambile elisingethe icala lokubulawa kwabo liyohlola indawo yesehlakalo.
IJaji elibambile uKessie Naidu, izolo ngesikhathi sekufanele akhiphe isigwebo ecaleni likaZwelihle Hamilton Gumede (33) uthe kubalulekile ukuthi inkantolo iye endaweni yesigameko iyobheka ukuthi abafi babulawa kanjani.
UGumede walahlwa ngamacala okubulala umzala wakhe, uMnuz Sbahle Blessing Buthelezi, owayesebenza esiteshini samaphoyisa eGreenwood Park nengoduso yakhe, uNksz Noluthando Zakwe, owayeyiphoyisa esikhumulweni semikhumbi eThekwini ngo-Ephreli nyakenye, abadutshulwa emgwaqweni ongenela kwaZakwe.
UNaidu ukhale ngokuthi kulukhuni ukukhipha isigwebo esifanele kuleli cala ngoba uGumede akazange angene ebhokisini ukuze aziphendulele kwezinye izinsolo.
“Obekukhulunywa enkantolo bekuyizinto eziqagelwayo noma okufuniselwayo ngazo ngokubulawa kwabafi. Ukungabizwa kofakazi uma sekudingidwa isigwebo esinganikwa ummangalelwa yikhona okwenza kube nzima ukuthi ngikhiphe isinqumo esifanele,” kuchaza uNaidu.
Ngesikhathi ithimba lasenkantolo ebeliholwa nguNaidu, umshushisi uNick de Klerk nommeli kaGumede uMnuz M Ntshangase, izisebenzi zasenkantolo noGumede lifika endaweni yesehlakalo kuvele kwavuka umunyu kunina kaNksz Zakwe nezinye izihlobo ebezikhona zaze zacelwa ukuthi ziqhele kancane kule ndawo ithimba lenkantolo ebeliyihlola.
Sekuphindelwe enkantolo uNaidu uchazele abebekhona ngabebeyokuhlola kanti ube esebiza uchwepheshe ohlola lapho kwenzeke khona izigameko uConstable Siyabonga Mtshali obechaza ngokuthi kwakunegazi esihlalweni semoto kaButhelezi ngasohlangothini lomshayeli, leli gazi laliselisha lingakomi.
Uthe akathathanga izinsalela zaleli gazi ukuze ayohlola ukuthi ngelomunye yini wababeshonile ngoba babevele bebabili abantu ababeshonile esetsheliwe ngamaphoyisa ayekhona ukuthi kwakwenzekeni.
UNaidu uthe akulula ukuthi uvele ukhiphe isinqumo kalula kuleli cala.
Uthe ngokomthetho njengoba uNksz Zakwe kwakunezinkomba zokuthi wayebaleka ngesikhathi edutshulwa ethangeni nasekhanda, kumele umsolwa athole udilikajele ngoba kubukeka sengathi wayengaba ngumuntu owayezoba ngufakazi ngalesi sehlakalo.
Uthe uGumede akafakazanga asho okwakuyimbangela yokubulawa kukaNksz Zakwe obekuzokwenza kube lula uma isikhipha isigwebo.
UNaidu uthe isigwebo sakhe uzosikhipha ngoLwesihlanu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines